گرفته‌کانی ستراتیژی چۆنایه‌تیه‌کانی کۆمه‌ڵگا له کوردستان – Denegkan\nگرفته‌کانی ستراتیژی چۆنایه‌تیه‌کانی کۆمه‌ڵگا له کوردستان\nbyئاسۆ حامدی\tJune 7, 2008\tگشتی\nگرفتی ستراتیژی له کوردستان مه‌سه‌له‌یه‌کی به‌رجه‌سته‌یه له لایه‌ک له لایه‌کی تر نا هاوسه‌نگی له گه‌شه و به‌رده‌وامی کۆمه‌ڵگا گرفتێکی ترن. مه‌سه‌له‌کانی ئاینده و به‌رنامه‌کانی درێژخایان هه‌موویان له کوردستان له ئاستی حزبیدا داده‌رێژرێن و بڕیاریان له‌سه‌ر ده‌درێت. له جیاتی ئه‌وه‌ی به‌رنامه درێژخایانه‌کان و به‌رنامه پان وبه‌رینه‌کان و هه‌مه‌لایه‌نه‌کان له‌لایه‌ن ده‌وڵه‌ت و داموده‌زگای تایبه‌ت دابنرێت که بڕیاری هه‌موو گه‌ل بێت. ئه‌م قه‌تیس بوونه‌ی مه‌سه‌له ستراتیژه‌کانی کۆمه‌ڵگا له حزبه سیاسیه‌کاندا گرفتێکی تری خودی کۆمه‌ڵگا و پارته سیاسیه‌کانن. ئه‌گه‌رچی له گشت دا خۆیان له یه‌کدا ده‌دۆزنه‌وه به‌ڵام له تایبه‌تدا مانای تایبه‌تی و گرفته‌کان له چوارچێوه‌ی حزبایه‌تی ده‌بینن و چۆنایه‌تیه‌کانی کۆمه‌ڵگا له‌م نێوه‌دا هه‌م به‌لاسه‌نگی گه‌شه ده‌که‌ن و ئاڵوگۆڕیان به‌سه‌ردێت هه‌م له‌لایه‌کی تر هه‌رکاتێ حزب و فاکته‌ره‌کانی ناوه‌خۆو ده‌ره‌وه‌ی گۆڕان ئه‌وا چۆنایه‌تیه‌کانی کۆمه‌ڵگاش قوربانی ئاڵوگۆڕه‌کان ده‌بن. که ئه‌مه‌ش خۆی له خۆیدا مه‌سه‌له‌یه‌کی شازی دروستکردووه و کۆمه‌ڵگاش به داخه‌وه به هه‌ڵه‌داوان بۆ به‌دره‌وامی ژیان دوای ئه‌م وه‌زعه شازه که‌وتوون.\nئه‌م وه‌زعه‌ی کوردستان هۆکاری تایبه‌تی و گشتی خۆیان هه‌یه، به‌ڵام له ده‌ورانی ئه‌مڕۆدا ئیتر ناکرێ قه‌بووڵی دواکه‌وتوویی و مانه‌وه‌ی چۆنایه‌تیه‌کانی کۆمه‌ڵگا له ئاستی خۆیدا بکرێت. ڕه‌نگه هه‌ر ئیستاش زۆر له گرفته‌کانی کۆمه‌ڵگای کوردستان له‌باری ئه‌قلیمی و نێونه‌ته‌وه‌یی هه‌ر وه‌کو خۆیه‌تی و له‌باری یاسایی ده‌ولی چاره‌سه‌ر نه‌کراون، هه‌ڕه‌شه و گووڕه‌شه‌کانی ووڵاتانی ده‌وورووبه‌ر و سنوور به‌زاندن و هتد گه‌لێ مه‌سایلی چاره‌نووسساز له ناوه‌خۆی عێراق و کوردستان دا بێ چاره‌سه‌ر ماون و پێچراونه‌ته‌وه بۆ کاتێکی تر و گۆڕانی سه‌نگ و سووکی هێزه ناوخۆ و ئه‌قلیمیه‌کان و دواتر هه‌رده‌ته‌قنه‌وه مادده‌ی 140 یه‌کێک له گرفته ئالۆزه‌کانه و دیاریکردنی سنووری کوردستانیش هه‌ر له‌ولا بوه‌ستێ. له‌لایه‌کی تریش گرفته ناوه‌خۆکانی وه‌کو دوو ئیداره و دوو ده‌سه‌ڵاتی و کێشه‌کانی نێو خودی یه‌کحزبی ده‌سه‌ڵاتیش هه‌ر هه‌ن و ده‌مێنن. به‌ڵام ئه‌مه پاساوی دواکه‌وتووی چۆنایه‌تیه‌کانی کۆمه‌ڵگا نابێ بکه‌ن. ئه‌وه‌ی لێره‌دا گرنگه زیاتر ناسین و هه‌ستکردن به چۆنایه‌تیه‌کانی کۆمه‌ڵگایه و له‌مه‌ش گرنگتر ستراتیژیه‌تی ئه‌م چۆنایه‌تیانه‌یه.\nسه‌ره‌تا چۆنایه‌تیه‌کانی کۆمه‌ڵگا بریتین له :\n2. چۆنایه‌تی ئابووری\n3. چۆنایه‌تی ده‌ورووبه‌ر\n4. چۆنایه‌تی ژینگه\n5. چۆنایه‌تی پرۆسێسه‌کان\nچۆنایه‌تی کۆمه‌ڵایه‌تی؛ بریتین له هه‌موو وه‌زعیه‌ته کۆمه‌ڵایه‌تییه‌کان که له‌کۆمه‌ڵگادا مه‌جودیه‌تیان هه‌یه، ئه‌م چۆنایه‌تیانه ده‌ستکه‌وتی کۆمه‌ڵگان و له هه‌ر کۆمه‌ڵگایه‌ک وه‌زعیه‌تی تایبه‌تیان هه‌یه.\nهه‌ر ده‌وره‌یه‌کی مێژووی کۆمه‌ڵگا ئاڵوگۆڕ به چۆنایه‌تی کۆمه‌ڵایه‌تی ده‌کات ، لیره‌دا ئه‌گه‌ر ته‌نها به‌نموونه باس له مه‌سه‌له‌ی ئازادی تاکه‌کان و ئازادی ژنان بکه‌ین ئه‌وا ده‌زانین له کۆمه‌لگای ئیستادا له کوردستان که گرفتێکی گه‌وره‌یه و ئه‌م گرفته چ دووریه‌کی ترسناکی له‌سه‌ر کۆمه‌ڵگا و ئاینده‌ی نه‌وه‌کان هه‌یه.\nچۆنایه‌تی ئابووری؛ بریتییه له هه‌موو وه‌زعیه‌ته ئابووریه‌کانی کۆمه‌ڵگا مه‌سه‌له‌ی کار و کارگه وکارخانه‌کان و دام و ده‌زگاکانی ده‌وڵه‌ت و به‌رهه‌م و داهاتی نه‌ته‌وه‌یی و داهاتی تاکه‌کان.\nله مێژووی کۆمه‌ڵگای کوردستان دا له‌م ده‌ورانه‌ی دوایی دا جگه له ئابووری ئیستهلاکی و مشه‌خۆری و نه‌بوونی ئابووریه‌کی به‌رهه‌مهێن و کۆمه‌ڵگایه‌کی ئاسایی و به یاسایی هه‌نگاوی. ته‌نها که‌رتی بازرگانی په‌لی هاویشتووه و له‌م نێوه‌شدا چۆنایه‌تی له هه‌موو ڕویکه‌وه پێشێلکراوه. له ووڵاتێکی تاک به‌رهه‌می وه‌کو کوردستان دا ئه‌گه‌ر وولاتێکی ئازاد بێ ئه‌وا ده‌توانێ سامانه سروشتیه‌کان وه‌کو بنه‌مایه‌کی ئابووری ووڵات له داهاتی نه‌ته‌وه‌یی دا دابڕێژێ. به‌ڵام وه‌زعیه‌تی سیاسی ووڵات و گرفته ئه‌قلیمیه‌کان ئه‌م مه‌سه‌له‌ی زیاتر ئالۆزکردووه‌و ئه‌م مه‌یدانه‌یان بۆ کۆمه‌ڵگای کوردستان نه‌هێشتێته‌وه. وه‌زعیه‌تی سه‌رمایه‌ی خسوسی خۆی سه‌رچاوه‌ی له‌سه‌رمایه‌ی ده‌وڵه‌ت گرتۆته‌وه که ئه‌قشارێکی گه‌نده‌ڵ یان ده‌سکه‌وتی کارێکی سیاسیین له ده‌ورانی جیاجیادا یان میراتی عقارات و بازاڕی فینانشێل و ئاڵوگۆره‌کانی دروستی کردوون. هیچ هێزێکی مه‌عنه‌ویان له کۆمه‌ڵگادا له‌باری ئابووری نیه و به پستیوانی ده‌وڵه‌ت ده‌خوڕن. ده‌وڵه‌تیش یاسایه‌کی بۆ داڕشتوون. سه‌رمایه‌ی که‌رتی تایبه‌ت هێشتا له کوردستان هیچ هێزێکی ئه‌وتۆی نیه و له ده‌وری قازانج دا مۆڵگه‌ی گرتووه و هیچ هاوبه‌شی چاککردنی وه‌زعه کۆمه‌ڵایه‌تی و ئابووریه‌کانی کۆمه‌ڵگا ناکات ( یاسای به‌ڕیوه‌بردنی وولاتیش واداری نه‌کردوون)، جگه له دروستکردنی مزگه‌وتدا شتێکی تریان نیه ئه‌ویش بۆ خۆڵکردنه چاوی کۆمه‌ڵانی خه‌ڵک و خۆ دزینه‌وه‌یه له باجی ده‌وڵه‌ت و مامه‌ڵه‌کردنه به ئایین.\nچۆنایه‌تی ده‌ورووبه‌ر؛ ئه‌م چۆنایه‌تیه زیاتر مه‌سه‌له‌ی شوێنی ژیان و گوزه‌ران و مه‌سه‌له‌کانی ته‌نک و پاڵه په‌ستۆ له شوێنه‌کانی ژیان و گوزه‌ران تاوتوێ ده‌که‌ن و یه‌کلای ده‌که‌نه‌وه ئه‌مه‌ش له‌گه‌ڵ هه‌موو پێداویسته‌کانی ژیاندا، مه‌سه‌له‌کانی زه‌وق و فه‌نتاسی مرۆڤه‌کان به‌رامبه‌ر به ته‌واوی ژیان و گوزه‌رانیان ده‌نوێنێ. به‌نموونه چۆنیه‌تی ڕێکخستن و نه‌خشه‌کێشانی ته‌واوی شارو گوند و گه‌ڕه‌که‌کان و سه‌وزایی و شوێنه‌کانی گه‌شت و گوزار و هۆیه‌کانی هاتووچۆ و فرۆکه‌خانه‌کان و ڕێگاوبان و ته‌واوی ئینفراستره‌کچه‌ر له کۆمه‌ڵگادا. ئه‌مه ده‌ستکه‌وتی ته‌واوی ژیانی مرۆڤه‌کانه به‌درێژایی مێژوو، کۆمه‌ڵگای کوردستان له مێژووی کۆندا که‌لتوورێکی ده‌وڵه‌مه‌ندی له ژێر سه‌رداناوه له لایه‌کی تر له‌م ده‌ورانه‌ی دواییدا هه‌روا به‌ره‌و دواوه هه‌نگاو ده‌نێ. ئه‌وه‌ی که هه‌یه ته‌نها لاسایی کردنه‌وه‌یه‌کی ڕووته ، هونه‌ری نه‌خشه‌کێشانی گوند و شاره‌کان له کوردستاندا چونکه هیچ سیاسه‌تێکی دروست و یاسایی بۆ نیه به زه‌وقی پاره و گیرفانی مرۆڤه‌کان و شاره‌وانیه‌کان هه‌ناسه ده‌دات،لێره‌دا ده‌کرێ بگوترێ له‌م دواییانه هونه‌ری نه‌خشه‌کێشان هیچ پێشکه‌وتنه‌کی به خۆیه‌وه نه‌دیووه و مۆرکی ئه‌م کۆمه‌ڵگایه‌ی نیه و ته‌نانه‌ت ئه‌مه له دیاریکردنی شکل وشێوه‌ی باڵه‌خانه‌کان و ره‌نگه‌کانیان دیارن و هیچ هاوته‌باییه‌ک له ته‌واوی شار یان گونده‌کان نابینرێن یان زۆر که‌من. بوونی سیاسه‌تێکی ڕۆشه‌ن و یاسای دروست ده‌توانێ جۆرێک له تایبه‌ت مه‌ندی و ته‌ندروستی مرۆڤه‌کان بۆ سه‌ره‌وه ببات. لێره‌دا ئیمکاناتی ئابووری ئه‌وه‌نده ڕۆڵی نیه چونکه به‌هامان ئیمکاناتی ئابووری ئێستا ده‌کرێ کۆمه‌ڵگا وادار بکریت به شیوه‌یه‌کی تر خانوه‌کانیان بینا بکه‌ن و سه‌وزایی و ئاو و ئاوه‌ڕۆکانیان و ..هتد دیاری بکه‌ن.\nچۆنایه‌تی ژینگه؛ ژینگه و چۆنایه‌تیه‌کانی مه‌سه‌له‌یه‌کی نوێن له‌به‌ر وه‌زعیه‌تی ته‌واوی چۆنایه‌تیه‌کانی تری کۆمه‌ڵگا که هه‌رده‌م له ژێر ڕکێفی داگیرکردن و شه‌ڕ و به‌رگری دا بوون له‌به‌رده‌م هێزه‌کانی ده‌ره‌کی و ناوه‌خۆدا ژینگه له کوردستان تا ئیستاش ئه‌سیره و ئه‌وه‌ی حسابی بۆ نه‌کرێ ژینگه‌یه، گرفته‌کانی ژینگه دووری ئه‌نته‌رناسیونالیان هه‌یه و ته‌نانه‌ت ووڵاتان و کۆمه‌ڵگاکانی ده‌ورووبه‌ریش ئه‌وه‌نده به‌لای ژینگه‌وه نه‌چوون و وه‌زعیه‌تی ژینگه هه‌ر له ناخۆشترین وه‌زعیه‌ت دایه. ژینگه لێره‌دا پانتاییه‌کی به‌رینی هه‌یه و گرفته ژینگه‌یه‌کانیش گرفتی گه‌وره‌ترن ته‌نها هه‌ر سه‌وزایی و گژو گیا ناگرنه‌وه. به‌ڵکو مه‌سه‌له‌ی بۆشایی هه‌واو چۆنایه‌تیه‌کانی که‌ش و ئاووهه‌واو پله‌ی گه‌رمایی و چۆنایه‌تیه‌کانی ئاو به هه‌موو سه‌رچاوه‌کانیانه‌وه ، هه‌روه‌ها گرفته‌کانی ده‌نگ و گرفته‌کانی بۆن و گرفته‌کانی تیشک و ڕووناکی و شکانه‌وه‌ی ڕووناکی و کاریگه‌ریه‌کانی له‌سه‌ر پێستی مرۆڤ و ته‌واوی پاشه‌ڕۆکان ده‌گرێته‌وه هتد. قووڵکردنه‌وه‌ی ئه‌م گرفتانه بۆ گرفته‌کانی کۆمه‌لگا زۆر لایه‌نی ناوه‌خۆ و ئینته‌رناسیۆناڵی ده‌بێته چاره‌ی زۆر گرفت. به‌نموونه ڕه‌نگه بۆ چاره‌سه‌ری مه‌سه‌له‌ی نه‌ته‌وه‌ی کورد ده‌ست بردن بۆ چاککردنی ژینگه لایه‌نگه‌رێکی زۆر له ئه‌وروپا و ئه‌مریکا و ته‌واوی دونیا کۆبکاته‌وه، ئه‌گه‌ر هاتوو به‌دروستی کاری بۆ بکرێت. بچوکترین نموونه ووڵاتانی وه‌کو دانمارک و هۆڵه‌ند زۆر سوبسیدی(یارمه‌تی مالی) له ئومه‌می ئه‌وروپایی وه‌رده‌گرن ته‌نها بۆ چاککردنی چۆنایه‌تی ئاو چونکه زۆربه‌ی گرفته‌کانی چۆنایه‌تی ئاو و له‌ده‌ره‌وه‌ی ئه‌م ووڵاتانه‌وه به‌هۆی ڕووبار و ده‌ریاکانه‌وه بۆیان دێن. لێره‌دا ژینگه ئابووری ووڵات به‌هێزده‌کات و فرسه‌تی کار زۆرده‌کات. سیاسه‌تی دروست بۆ ستراتیژی ژینگه قووڵکردنه‌وه‌ی گرفته ژینگه‌ییه‌کانه و چاره‌سه‌رییانه له دووریه جیاوازه‌کانی دا.\nچۆنایه‌تی پرۆسێسه‌کان؛ پرۆسێسه‌کان و چۆنایه‌تیه‌کانی هه‌موو ئه‌و به‌ڕیوه‌بردن و کاروبار ڕێکخستنانه ده‌گرنه‌وه که کۆمه‌ڵگا به‌درێژایی مێژووی له ئاڵوگۆڕی به‌رده‌وامدا کاره‌کانی پێوه به‌ڕێوه‌بردووه.\nدیسانه‌وه له‌به‌ر ئه‌وه‌ی کۆمه‌ڵگای کوردستان به سیسته‌م و پرۆسه‌یه‌کی ئاساییدا ڕه‌ت نه‌بووه هه‌رده‌م سیسته‌م و پرۆسێسه‌کانی داگیرکه‌ران بوونه‌ته سه‌رچاوه و به‌ڕێوه‌بردنی کۆمه‌ڵگا. ئه‌م ده‌رده تا ماوه‌یه‌کی تریش به‌رده‌وامی ده‌بێ.\nئه‌وه‌ی ئیستا هه‌یه تێکه‌ڵیه‌که له پرۆسێسه‌کان و هیچ ئاینده‌یه‌کی ڕۆشنی نیه‌و ئیدامه هه‌مان پرۆسێسه کۆنه‌کانی داگیرکه‌رانن و بیروکراسیه‌ت و کاری لاپه‌ڕه دروستکردن و ئیمزا زۆری هه‌موو کارمه‌ندانی ئیرهاق کردووه. بیروکراسی و گه‌نده‌ڵی هه‌مووانی هه‌راسان کردووه، تاکه ڕێگا بۆ ڕزگاربوون ته‌نها سه‌راوژیر بوونیه‌تی و هیچی تر. ئه‌مه‌ش قوربانیه‌کی زۆری ده‌وێ و کۆمه‌ڵگا ده‌بێ هه‌موو ئاماده‌ییه‌کانی بۆ هه‌بێت.\nسیاسه‌ته‌کانی پرۆسێسه‌کان له دام و ده‌زگاکانی ده‌وڵه‌ت ته‌نها کارمه‌نده کۆنه‌کان سه‌ری لێ ده‌رده‌که‌ن و که زۆربه‌شیان ناتوانن له‌گه‌ڵ پرۆسه نوێیه‌کان هه‌نگاو بنێن. گه‌شه‌دان به پرۆسێسه‌کان له باری ئیداریه‌وه ڕه‌نگه نیوه‌ی کارمه‌ندان فڕێ بداته هێزی بێکارانه‌وه، به‌بێ ئاگاداربوون له چاره‌نووسی کارمه‌ندان کاره‌ساتێکی زۆر دروست ده‌کات. گه‌شه‌دان به هۆیه‌کانی به‌رهه‌م هێنان زیاتر پشدێنی نه‌بوونی بێکاری و گرانی توندتر ده‌کات. بۆیه ده‌بێ کۆمه‌ڵانی خه‌ڵک ڕیکخراو بن و کرێکاران و کارمه‌ندانیش ده‌بێ فیدراسیۆنی سه‌راسه‌ریان هه‌بێ تا ده‌خاله‌تی دروست له ژیانی خۆیان بکه‌ن.\nبه‌نموونه سیسته‌می ئیداری وه‌کو (ساپ) که سیسته‌میکی ئه‌مریکاییه و نه‌ک هه‌ر به‌ڕیوه‌بردن ڕێکده‌خات به‌ڵکو هه‌موو مه‌سه‌له ته‌کنیکیه‌کان یش ده‌توانێ له‌گه‌ڵ دا بپارێزێ و دواتریش هه‌موو زانیاریه‌کان ده‌کرێت وه‌کو داتا بۆ لێکۆلینه‌وه‌ی تایبه‌ت و گشتی به‌کار بێن. ئه‌م جۆره سیسته‌مانه ئه‌گه‌ر به هۆشیاری به‌کار نه‌هێنران هه‌م کاره‌ساتێکی مالی دروست ده‌کات و هه‌م هیزی کار تووشی بێکارییه‌کی زۆر ده‌کات. ئه‌م سیسته‌مه ئیستا له زۆربه‌ی ووڵاتانی ئه‌وروپایی به‌کاردێت.\nیان دراسه‌کانی حسابکردنی هه‌موو به‌هاکانی کارگه و کارخانه و ئینفراستکچه‌ری ووڵات و حسابکردنی پێداویسته‌کان له به‌رنامه‌کانی کورتماوه‌و درێژماوه‌دا. ئه‌مانه که‌سانی ئه‌کادیمی جۆراوجۆری پێویسته و هه‌روا ئاسان نین. لێره‌دا ئاسایشی نه‌ته‌وه‌یی له‌سه‌رووی هه‌موو شتێکه‌وه‌یه‌وه‌و به‌نه‌زه‌ری ئیعتبار وه‌رده‌گیرێ و هه‌موو شتێ ناکرێ بڵاوبکرێته‌وه‌و ئاشکرا بکرێت.\nستراتیژی چۆنایه‌تیه‌کان له نێو کۆمه‌ڵگایه‌ک که له کێشمه‌کێشی ده‌ره‌کی و ناوخۆی خۆیدا قوربانیی سه‌ره‌کیه. ئه‌گه‌رچی که‌ڵتووری کۆمه‌ڵگا خۆی له خۆیدا بیر له مه‌سه‌له درێژخایانه‌کان و ستراتیژی چۆنایه‌تیه‌کان ناکاته‌وه‌و زیاتر مرۆڤه‌کان زۆربه‌یان په‌نا بۆ مه‌سه‌له روحیه‌کان ده‌به‌ن و له‌گه‌ڵ بیری کورت ماوه‌دا هه‌ناسه ده‌ده‌ن.( که‌ڵتووری شه‌عبی وه‌کو خوا که‌ریمه و خوا سه‌ری دابێ رزقیش ده‌دات هه‌روا ئیدامه ی هه‌یه و ئه‌مه‌ش ڕه‌وا و ئیدامه به کۆیله‌تی ئینسانه‌کان ده‌دات.)\nئه‌گه‌رچی به‌شی هۆشیاری کۆمه‌ڵگا خۆی به ئاراسته‌ی جیاجیاوه خه‌ریک کردووه له ده‌روونی ده‌سه‌ڵات و ده‌ورووبه‌ری که‌م و زۆر گله‌یی و گازه‌نده‌ی هه‌یه به‌ڵام هه‌ندێکیان خۆیان به کلکی ئه‌م ده‌سه‌ڵاته وه گرتووه که خۆیان نازانن که‌شتیه‌که‌یان چۆن مه‌له ده‌کات و هیچ پێوه‌رێکی نیه تا بتوانێ سه‌فه‌رێکی ئارام و خۆشگوزه‌ران به‌سه‌ر نشینه‌کانی بکات. هه‌روا سه‌وڵه‌کانی ده‌ره‌کی پاڵی پێوه ده‌نێن و فشاره‌کان له ده‌ره‌وه‌ی کۆمه‌ڵگاوه سه‌رچاوه ده‌گرن. هه‌ندێکی که‌میش له‌ده‌ره‌وه‌ی ده‌سه‌ڵات به‌بێ مونسه‌جیم و به‌رنامه‌یه‌کی پراکتیکی ڕۆشه‌ن ده‌ست به‌کارن.\nده‌سه‌ڵات له کوردستان له‌به‌رامبه‌ر هه‌موو تێمایه‌ک ( ده‌سته‌واژه‌کانی ژیانی کۆمه‌ڵگا به‌نموونه مه‌سه‌له‌ی خزمه‌تگوزاریه‌کان، مه‌سه‌له‌ی بیمه‌ی ته‌ندروستی و بیکاری و مه‌سه‌له‌ی گه‌نجه‌کان و قوتابیان هتد.) ده‌کرێ ڕه‌خنه‌ی جدی لێ بگیرێ، نه‌ک نوسه‌ران به‌ڵکو مه‌لایه‌کی کۆله‌واریش ڕه‌خنه‌ی له پرۆسێسه‌کانی وه‌زاره‌تی ئه‌وقاف هه‌یه. هه‌ر ئه‌وه‌ی ده‌ستی قه‌ڵه‌م بگرێ ده‌توانێ شتێ له که‌م وکورتیه‌کان باس بکات.\nله‌باری کۆمه‌ڵایه‌تی هه‌روا دێ ئاستی کۆمه‌ڵگا بۆ دواوه ده‌چێ، ژنکوژی بۆته مۆده و له جیاتی شه‌رمه‌زاری ( له سه‌ده‌ی نوێدا ته‌نها له‌سه‌ر خۆشه‌ویستی ئینسان به‌ردباران ده‌کرێ، له‌هیچ قوژبنێکی دونیا دا ئه‌م وه‌زعه هه‌یه؟ ) ژن به ژنه و گه‌وره به بچوک دیارده‌ی دووژنه و به زۆر به‌شودان ، بوونی یاساکانی ئیسلامی وه‌کو ئه‌حوال شه‌خسی و مه‌سه‌له‌کانی میرات ، به کورتی هه‌ڵاواردنی نێوان ژن و پیاو و ده‌ستکۆتا کردنی ژنان له ئازادی تاک و سه‌رکوت و کوشتنیان له کۆمه‌ڵگادا بۆته کارێکی ڕۆژانه.\nده‌سه‌ڵات عاجزه ڕێگا له‌به‌رده‌م ئه‌م دیارده بگرێ، ده‌سه‌لات عاجزه له ته‌کان به کۆمه‌ڵگا و گه‌شه‌دان به خاڵی وه‌رچه‌رخان. له‌لایه‌کی تر ئاستی هۆشیاری کۆمه‌ڵگاو نه‌بوونی ڕێکخراوه محه‌لیه کۆمه‌ڵایه‌تیه‌کان له شوێنی کار و ژیان دا گه‌وره‌ترین گرفتیان دروست کردووه.\nلێره‌دا پارته سیاسیه‌کانی ده‌سه‌ڵات هه‌ڵوێستی نێگه‌تیڤانه‌یان هه‌یه، چۆن پارته سیاسیه‌کانی به‌ناو دژیش. کۆمه‌ڵگای کوردستان کۆمه‌ڵگایه‌که به‌ره‌نجامی چه‌ند ده‌یه‌ی کێشه‌کانه و داخراوه‌و کراوه نیه به ڕووی کۆمه‌ڵگای جیهانی و که‌لتووری جیاجیاوه، هه‌روا ئه‌سیری ڕۆشه‌نبیری میلله‌تانی ده‌ورووبه‌ره له عه‌ره‌ب و فارس و تورک. ئه‌مه‌ش ده‌ست که‌وتی جیۆپۆلیتیکی کۆمه‌ڵگای کوردستان و هه‌موو لایه‌نه ئابووری و فه‌رهه‌نگی و سیاسی یه‌کانه.\nئاین و مه‌زهه‌ب و ناسیونالیزم (به‌مانای پارته ناسیۆنالیه کورده‌کان نه‌ک بزوتنه‌وه‌یه‌کی ناسیونالیستی مۆدێرن) به گشتی کاریگه‌ری زۆر خراپیان له په‌روه‌ده‌ی کۆمه‌ڵایه‌تی هه‌یه. بۆ چۆنایه‌تی کۆمه‌ڵایه‌تی ئه‌گه‌ر بگه‌ڕێنه‌وه سه‌ر مه‌سه‌له‌ی ژنان که هه‌ر یاسا ناتوانێ مه‌سه‌له‌کان چاره‌سه‌ر بکات به‌لکو خودی ژنان و ڕێکخراوه‌کانیان ده‌توانن کار بۆ چه‌سپاندنی بکه‌ن. به‌ڵام له‌گه‌ڵ ڕێزم بۆ زۆربه‌ی ژنان له کوردستان ئه‌وان ئاماده‌ن کێشه له‌سه‌ر خشڵ و زێڕ و ئاڵتون وناوماڵ و هتد بکه‌ن به‌ڵام که‌میان کێشه له‌سه‌ر ئازادیه ئینسانیه‌کانی ده‌کات.\nئه‌م بێ ده‌نگیه بۆ ئازادی و داخوازیه‌کان ، ئه‌م هه‌موو داواکاریه بۆ جل وبه‌رگ و ئالتون و ئارایشه دوو شتی نا هاوسه‌نگن. زۆربه‌ی ژنانی کوردستان به هۆشیار و ناهۆشیاره‌وه هه‌موویان داواکاریان بۆ زیڕ و ناوماڵ و جل وبه‌رگ و ئارایش هه‌یه به‌ڵام به‌شێکی زۆرکه‌میان له‌یه‌ک ڕیزن بۆ داواکاری یه‌کسانی ژن و پیاو له کۆمه‌ڵگادا.\nڕه‌نگه ئه‌گه‌ر ئه‌مه دراسه بکرێت هه‌موویان هۆی زانستی خۆیان هه‌یه، به‌ڵام ژنان ده‌توانن داواکاریه‌کانیان له چوارچیوه‌ی یاسا زیاتر بۆ پێشه‌وه ببه‌ن. ئه‌مه‌ش ئه‌مڕۆ غایبه له کوردستان و ده‌سه‌لاتیش هیچ هه‌نگاوێ بۆ بوونی عه‌داله‌تی کۆمه‌ڵایه‌تی و که‌م کردنه‌وه‌ی جیاوازی نێوان ژن و پیاو نه‌هاویشتووه. چۆن هیچ هه‌نگاوی بۆ که‌م کردنه‌وه‌ی جیاوازی نێوان چینه هه‌ژار و ده‌وڵه‌مه‌نده‌کانیش نه هاویشتووه. ئه‌م حه‌ڤده ساڵه له ده‌سه‌ڵات نه‌یتوانیوه بنه‌ماکانی ده‌وڵه‌ت و کۆمه‌لگایه‌کی شارستانی بنیات بنێ. هه‌ندێ کار کراوه به‌لام له ئاستی پێویست نین. کاره‌کان ته‌نها گیرفانی کۆمه‌ڵه که‌سانی پڕتر کردووه و باڵه‌خانه و هه‌ندێ ڕێگاوبان و چه‌ندین زانکۆی به‌ناو زانکۆی زه‌قکردۆته‌وه که ئاستی چۆنایه‌تی په‌روه‌رده‌و فێرکردنیان به پێوه‌ری زانستی جیهانی تا ئیستا هیچ داهێنانێکی به‌رجه‌سته‌ی له زانستدا تۆمارنه‌کردووه. ئه‌قشارێکی که‌م هه‌روا ده‌وڵه‌مه‌ندتر ده‌بن و خه‌ڵکییش به‌گشتی هه‌روا هه‌ژارتر ده‌بن و دیارده‌ی کۆمه‌ڵایه‌تی وا سه‌مه‌ره سه‌ری هه‌ڵداوه مرۆڤ سه‌ری له هه‌ندێکیان سووڕ ده‌مێنێ .\n گه‌شه‌دان و په‌ره‌سه‌ندنی کۆمه‌ڵگا پێویستی به هه‌موو هێزه‌کانی هه‌یه و ده‌بێ هه‌مه لایه‌نه بچێته پێشه‌وه، ئه‌گه‌ر هاوسه‌نگی له‌نیوان ته‌واوی چۆنایه‌تیه‌کان نه‌بێت ئه‌وا گه‌شه‌دانه‌کانیش لاسه‌نگ ده‌بن.\nسه‌باره‌ت به چۆنایه‌تی ئابووری گرنگترین وه‌رچه‌رخان له کۆمه‌ڵگا گۆڕانی ئابووری ئیستهلاکی به ئابووری به‌رهه‌م هێنه‌ره. ئه‌مه‌ش ته‌نها به گه‌شه‌دان به بنه‌ماکانی ئابووری و ئینفراستره‌کچه‌ر ده‌کرێت. گه‌شه‌دان به دانانی کارگه‌و کارخانه ده‌وڵه‌تیه‌کان و که‌رته‌کانی تایبه‌ت ده‌توانێ و ده‌بێ گه‌شه به به‌رهه‌م هێنانی نه‌ته‌وه‌یی دا بدات. هه‌روا شه‌ق ودرزی نێوان چینه هه‌ژاره‌کان و ده‌وڵه‌مه‌نده‌کان زیاتر ده‌بێت و هیچ هاوسه‌نگیه‌ک له کۆمه‌ڵگادا نیه و ده‌وڵه‌ت شان به‌به‌ر ئه‌مه نادات و چینی ده‌وڵه‌مه‌ند ده‌ست ئاواڵایه له هه‌موو بزوتنه‌وه ئابووریه‌کانی ئه‌مه‌ش کاره‌ساتێکی گه‌وره‌ی ئاینده‌یه. له‌گه‌ڵ ئه‌وه‌ش نا هۆشیاری چینایه‌تی کرێکاران و نه‌بوونی فدراسیۆنی کرێکاران وه‌کو ڕێکخراوه‌یه‌کی سه‌رتاسه‌ری بۆ دیفاع له داخوازیه کرێکاریه‌کان ئه‌مه‌ی هێنده‌ی تر ئالۆز کردووه. میراتی حزبی بوونی کۆمه‌ڵگا ئه‌مانه‌ی هه‌موو هه‌ڵپێچاوه.\nبه‌رزکردنه‌وه‌ی داهاتی نه‌ته‌وه‌یی و گره‌نتی ژیان و گوزه‌رانی پێداویسته کۆمه‌ڵایه‌تیه‌کانی هاووڵاتیان. دانان و مسۆگه‌رکردنی بیمه کۆمه‌ڵایه‌تیه‌کان و ته‌ندروستیه‌کان بۆ هاووڵاتیان ده‌توانێ گه‌شه و ته‌کانێکی گرنگ به ووڵات بدات و هاووڵاتی هه‌ست به ئارامی ژیان و گوزه‌ران بکات و دیفاع له ده‌ستکه‌وته‌کانی ژیانی ببکات. له لایه‌کی تر هه‌موو تواناکانی ده‌خاته گڕ بۆ گه‌شه‌دان به شوێنی ژیان و گوزه‌رانی. نه‌بوونی ئاسۆیه‌کی ڕوون و خشته‌یه‌کی کاتی و دیاریکراو مرۆڤه‌کان زیاتر تووشی نیگه‌رانی ده‌کات.\nهه‌موو مه‌سه‌له ئابووریه‌کان تا ئێستا وابه‌سته‌ن و له سه‌ره‌وه‌ی کۆمه‌ڵگاوه‌ش قه‌راریان گرتووه. هیچ لێکۆلێره‌وه‌یه‌کی ئاساییش ناتوانێ وه‌کو دۆکیومێنت وه‌زعیه‌تی ئابووری و داهات و مه‌سره‌فی ووڵات بزانێ یان دراسه‌یان بتوانێ بکات.\nجا چ باس و دراسه‌ی ستراتیژی ئابووری ووڵات بکه‌ین که بودجه و میزانیه‌که‌ی و پلاندانه‌کانی ئاینده‌ی هه‌مووی له ژووره داخراوه‌کانی مکته‌بی سیاسی دوو حزبی ده‌سه‌ڵاتدا یه‌کلا ده‌کرێنه‌وه، ئه‌مه ترسناکترین زه‌نگه بۆ ئارامی ئابووری کۆمه‌ڵگای کوردستان.\nهه‌موو پێداویسته‌کانی ژیان بۆ کۆمه‌ڵگای کوردستان یان به ده‌قیق بڵێین زۆربه‌ی پێداویسته‌کانی له ده‌ره‌وه ده‌هێنرێت. هه‌ر له‌به‌رهه‌مه کشتوکاڵیه‌کان تا که‌ره‌سته‌کانی ئاسایش و چه‌ک و ته‌قه‌مه‌نی که له‌جیاتی بۆ پاراستنی ئاسایشی نه‌ته‌وه‌یی به‌کاربێت ئه‌وه بۆ هێز به‌سه‌ر کۆمه‌ڵانی خه‌ڵک به‌کاردێت هه‌مووی له‌ده‌ره‌وه ده‌هێنرێن.\nبازاڕی مالی و هه‌موو یه‌که ئابووریه‌کان له سه‌ره‌تای هه‌ناسه‌دان دان و په‌یوه‌ندیه ئابووریه‌کانیش له‌گه‌ڵ وه‌زعه سیاسیه‌کان ئاڵوگۆڕیان به‌سه‌ردادێت و لێره‌شدا پێچه‌وانه کاره‌کان هه‌نگاو ده‌نێن.\nبازاڕی ئازاد لێره‌دا پڕ به پێستیه‌تی و هیچ لێپرسینه‌وه‌یه‌ک له سه‌ر ئه‌و لاسه‌نگیه‌ی کۆمه‌ڵگا ناکرێت و هه‌موو پاره‌یه‌کی ڕه‌ش سپی ده‌کرێته‌وه‌و بێ ئه‌وه‌ی که‌سێ بتوانێ سه‌رچاوه‌کانی کۆنترۆڵ بکات. خه‌ڵکی هه‌ژار و نه‌دار و کرێچی و نه‌بوون و په‌ککه‌وته و مندال و پیر هیچ پشتیوانیه‌کی ئابووریان بۆ ناکرێت تا بتوانن له‌سه‌ر پێ خۆیان بوه‌ستن و ئیدامه و گه‌شه به ژایانیان بده‌ن و ئاینده‌یه‌کی باشتریان هه‌بێ.\nهیچ که‌س نازانێ ئابووری ووڵات و میزانیه‌که‌ی و چاره‌نووسی به‌ره‌وکوێ ده‌چێ چونکه هیچ سه‌رجاوه‌یه‌کی نه‌ته‌وه‌یی سه‌ربه‌خۆی نیه. ته‌نانه‌ت ئه‌و بودجه‌یی له ووڵاتی عێراقیش وه‌رده‌گیرێ په‌یوه‌ندی به نرخی نه‌وت و وه‌زعیه‌ته‌کانی هه‌یه. بۆ هه‌مووانیش ڕوونه ته‌مه‌نی نه‌وت کورته و کۆتایی هه‌رپێدێ له ماوه‌یه‌کی ته‌مه‌نی دا.\nقه‌یرانه‌کانی مادده خۆراکیه‌کان و ئیکسپایه‌ر له هه‌موو کاتێ زیاتر ڕوویان له کۆمه‌ڵگا کردووه، ته‌ندروستی نه‌وه‌کان و نزم بوونه‌وه‌ی رێژه‌ی ته‌مه‌ن له کوردستان ده‌سکه‌وتی ئه‌م وه‌زعانه‌یه. ته‌ندروستی مرۆڤه‌کان ڕاسته‌وانه په‌یوه‌ندی به ئابووری ووڵات و هێزی کاری کرێکاران هه‌یه. له لایه‌کی تر بوونی نه‌وه‌یه‌کی پیروپه‌ککه‌وته له کۆمه‌ڵگا هه‌روا ئه‌م چینه بێ ئیمکانات و بارگرانی به‌سه‌ر خیزانه‌کانه‌وه ده‌مێننه‌وه له لایه‌ک و له‌لایه‌کی تر هه‌ندێکیان له ده‌سه‌ڵاتدا قه‌راریان گرتووه و ڕیگرن له به‌رده‌م گه‌شه‌ی کۆمه‌ڵگا. ئه‌مه‌ش پێ یان ده‌ڵێن (دیارده‌ی پیری_ یان دیارده‌ی پیربوون) که خۆی له‌خۆیدا که‌م بوونه‌وه‌ی ئینێرژیه‌کانه و کۆمه‌ڵگا به‌ره‌و لاوازو شکست ده‌به‌ن.\nچۆنایه‌تی ده‌ورووبه‌ر؛ تا ئێستا ئه‌م چۆنایه‌تیه به بێ به‌رنامه و هاوئاهه‌نگی ده‌چێێته ڕێوه، هه‌موو نه‌خشه سازیه‌کانی ئینفراستره‌کچه‌ر و جوانکاریه‌کانی شاره‌کان و گه‌ڕه‌که‌کان له‌گه‌ڵ چۆنایه‌تیه‌کانی ته‌واوی ده‌ورووبه‌ر ئه‌سیری داگیرکردن و شه‌ڕو ماڵوێرانیه‌کانن. سروشت و جوانی و ئاو و ته‌واوی نه‌خشه سازیه‌کانی تر ده‌توانن له‌گه‌ڵ ته‌واوی چۆنایه‌تیه‌کانی تر ئاستی ته‌ندروستی و زه‌وقی مرۆڤه‌کان به‌رز بکه‌نه‌وه.\nئه‌گه‌رچی جوانکاری و چۆنایه‌تیه‌کانی ده‌ورووبه‌ر پێویستیان به بودجه و ئیمکاناتێکی زۆر هه‌یه به‌ڵام له لایه‌کی تر به‌هامان بودجه و ئیمکانات ده‌کرێ ده‌رووبه‌ریکی جوان و ته‌ندروست به چۆنایه‌تیه‌کی باش به‌رهه‌م بێت. ئه‌گه‌ر به‌رنامه‌ی دروستت بۆی هه‌بێ.\nلێره‌دا سیاسه‌ته‌کانی نه‌خشه‌کێشانی شاره‌کان و گه‌ڕه‌که‌کان و به‌کارهێنانی نیزام و سیسته‌می دروست له‌گه‌ڵ ئاستی هۆشیاری و چۆنایه‌تیه‌کانی کۆمه‌ڵگا و نیزامی تێک هه‌ڵکێشانی سیسته‌می کۆن و نوێ ده‌توانێ وه‌زعیه‌تیه‌کان بۆ سه‌ره‌وه ببات.\nلێره‌دا گه‌لێ گرنگه سیاستی دروست و ڕۆشنی ئینسانی په‌یڕه‌و بکرێت و دوور له ده‌مارگیری نه‌ته‌وه‌یی و کۆنه‌په‌رستی و دینی و مه‌زهه‌بی. هه‌روه‌ها کاریگه‌ری هاووڵاتیانه له‌سه‌ر نه‌خشه‌کان و به‌رنامه‌کانی حکومه‌ت. بۆ ئه‌مه‌ش ده‌بێ خه‌ڵک ڕێکخراو بێت و گه‌ڕه‌که‌کان و مرۆڤه‌کانی که سروشت و جوانی و شوێنه‌واره کۆنه‌کانیان له‌لاگرنگه ده‌بێ ده‌وڵه‌ت وادار بکه‌ن بۆ ئه‌وه‌ی له‌لایه‌ک یارمه‌تی کۆمه‌کی وه‌ربگرن و له‌لایه‌کی تر ده‌خاله‌تیان له پرۆسێسه‌کان له یاسا دا بۆ ته‌سبیت بکرێت.\nشاره‌وانیه‌کان له‌م نێوه‌دا ده‌توانن ڕۆڵی کاریگه‌ریان له‌م باره‌یه‌وه هه‌بێ و خه‌ڵکیش به ده‌خاله‌ت کردنیان له پرۆسیسه‌کان ده‌توانن ڕای باش و دروستی خۆیان بسه‌پێنن.\nگرفتی ستراتیژی ئه‌م چۆنایه‌ته‌یه ته‌نها ده‌کرێ باس بکرێت که له بنه‌مادا ئه‌گه‌ر به‌رنامه‌کانی لانی زۆر و درێژخایانه‌کانی ده‌وله‌ت له وه‌زاره‌تی پلان دانان و ئاوه‌دان کردنه‌وه و شاره‌وانیه‌کان دا ڕۆشه‌ن بوون.\nبه‌ڵام ئه‌گه‌ر له‌سه‌ر مشاهه‌دات حوکم بکه‌ین ئه‌وه ستراتیژی ئه‌م چۆنایه‌تیه هه‌ر هیچ به‌رنامه‌یه‌کی نیه و هه‌ر که‌س به میزاجی خۆی کارده‌کات.\nته‌نانه‌ت گه‌نده‌ڵی ده‌توانێ سنووری هه‌موو یاسایه‌کی پاراستنی شوێنه‌واره‌کۆنه‌کان و خانووه‌کان ببڕێت.\nسه‌ره‌تایه‌کی کورت بۆ ستراتیژی چۆنایه‌تیه‌کان؛\nزۆر پێناسه بۆ ستراتیژ هه‌یه زۆرترینیان برتییه له به‌رنامه‌یه‌کی درێژخایان بۆ پێکه‌وه ژیان و کاره‌کانی ڕێکخراوه‌کان و داموده‌زگاکان و هه‌ماهه‌نگ کردنیان له ئه‌نجامی ڕابردوو و ئێستا و داهاتوودا. ئه‌م به‌رنامه درێژخایانه‌ش نابێ هیچ ڕێگریه‌ک یان ناکۆکیه‌کی له‌گه‌ڵ داخوازی و هه‌ماهه‌نگیه‌کیانی نه‌وه‌کانی ئاینده‌دا هه‌بێ. له‌هه‌مان کات ده‌بێ ڕیگاکان و ڕێچکه‌کانی گه‌یشتن به ئامانجه‌کان واقعی و دروست بن.\nبه‌کورتی ستراتیژی پلانێکی هه‌مه لایه‌ن و درێژخایان و پان وبه‌رینه، ده‌بێ هه‌موو شتێ و له‌گشت ئاسته‌کاندا که‌موکوورتی نه‌بێ.\nئه‌م پلانانه هه‌موویان له به پشتیوانی داتا و وه‌زعیه‌ته پراکتیکه‌کانی ڕابردوو و باوه‌ڕ پێکراو و پشتیوانی پێویستیه‌کانی کۆمه‌ڵگا و واقعیاتی مه‌جود و ئامرازه‌کان ده‌بێ دیاری بکرێن و له زۆر لایاندا تاقی بکرێنه‌وه‌و کۆمه‌ڵانی خه‌ڵک ده‌بێ به دڵنیاییه‌وه به مه‌لموسی هه‌ستی پی بکه‌ن. تا بتوانن له‌گه‌ڵ هه‌موو هه‌نگاوه‌کانیدا هه‌ناسه بده‌ن و له کاتی ته‌نگانه‌و ناخۆشیه‌کاندا هه‌ستی هاووڵاتی بوون و ئه‌رک و فه‌رمانه‌کانیان له پراکتیکدا بدۆزنه‌وه. له‌لایه‌کی تر له پلانه‌کان و پرۆسه‌کانی ده‌وڵه‌ت و دام و ده‌زگاکانی بگه‌ن و خۆشی و سه‌رکه‌تنه‌کانی به هی خۆیان بزانن و سوودمه‌ند بن لێی.\nئه‌گه‌رچی زۆربه‌ی پلانه‌کان پشت به چۆنایه‌تی ئابووری ده‌به‌ستێ ، له ڕۆژگاری ئه‌مڕۆ دا ئابووری سه‌رچاوه‌ی هه‌موو شتێکن. به‌ڵام به‌بێ به‌رنامه و بۆ سه‌رچاوه‌یه‌کانی ئابووری به‌رده‌وام و کۆمه‌ڵگایه‌کی به‌رهه‌مهێن چۆنایه‌تیه‌کانی تر ناتوانن په‌ره به خۆیان بده‌ن.\nپلانی ستراتیژی تاک لایه‌ن نیه به‌ڵکو هه‌مه لایه‌نه، ئه‌مه بۆ ووڵاتێکی تاک به‌رهه‌م و ووڵاتیكی داگیرکراوی ڕابردوو و هه‌ڕه‌شه لێکراوی به‌رده‌وامی وه‌کو کوردستان گرفتێکی گه‌وره‌یه، له‌هه‌مان کات ڕابردوو بۆته گه‌وره‌ترین گرفت بۆ مرۆڤه‌کان له لایه‌ک له‌لایه‌کی تر گه‌نده‌ڵی که خۆی له‌خۆیدا هه‌م ده‌سکه‌وتی داگیرکردن و پرۆسه‌کانی به‌ڕێوه‌بردن و وه‌زعیه‌ته ناوخۆیی و کۆمه‌ڵایه‌تیه‌کانه که حزبه ده‌سه‌ڵاتداره‌کانی ڕۆژهه‌ڵاتی ناوه‌ند به‌بێ په‌رده په‌ره‌ی پێده‌ده‌ن. ئه‌وه‌ی له کوردستان هه‌یه نموونه‌یه‌کی بێ په‌رده‌ی ده‌وڵه‌ت و ده‌سه‌لاتدارانی ووڵاتانی ڕۆژهه‌ڵاتی ناوه‌نده له دوای ئاڵوگۆڕه جیهانیه‌کانی ئه‌م دواییه‌دا.\nپلانه ستراتیژیه‌کانی چۆنایه‌تیه‌کانی کۆمه‌ڵگا ده‌کرێ له ڕێگای سه‌قامگیربوونی یاسا و گه‌شه‌دان به ئاسایشی نه‌ته‌وه‌یی و په‌ره‌دان به ئابووری و داهاتی نه‌ته‌وه‌یی و داهاتی تاکه‌کان له‌گه‌ڵ نه‌خشه سازیه‌کی دروست بۆ شاره‌کان و گونده‌کان و ده‌ستکۆتا کردنی کۆمه‌ڵه که‌سانێ که هه‌ر خه‌ریکی ده‌سه‌لاتی تاکه که‌سی و یان حزبین له لایه‌ک له‌لایه‌کی تر دروست بوونی سوپای نه‌ته‌وه‌یی و ده‌ست کۆتا بوونی ئه‌حزابی سیاسی له میلیتاری و سه‌رکوت دا و جێگرتنه‌وه‌ی به دام و ده‌زگای سوپای نه‌ته‌وه‌یی و ئارامی و ئاسایش بۆ هه‌مووان، ده‌کرێ زۆر مه‌سه‌له یه‌کلا بکاته‌وه.\nهه‌ر لێره‌شدا جیای دین له ده‌وڵه‌ت ده‌توانێ ته‌کانێکی گرنگ به کۆمه‌ڵگادا بدات. که ئه‌مه‌ش ده‌خاله‌تی کۆمه‌ڵانی خه‌ڵک له پرۆسێسه‌کان ئاسانتر ده‌کاته‌وه‌و زیاتر ده‌توانن چۆنایه‌تی کۆمه‌ڵایه‌تی گه‌شه پێ بده‌ن. ئه‌گه‌ر ئه‌مه‌ش نه‌کرا ده‌کرێ له پرۆسێسه‌کاندا هیزوتوانای دین تا ده‌کرێ که‌م ڕه‌نگ بکریت و به کاری ڕیفۆرمیانه ئایین و مه‌زهه‌ب به هێواشی کاریگه‌ریه‌کانی له به‌ین ببرین.\nبۆ چۆنایه‌تی ژینگه و چۆنایه‌تی ده‌وورووبه‌ر ئه‌مه زیاتر په‌یوه‌ندی به ئاستی هۆشیاری کۆمه‌ڵگاوه هه‌یه، پلانه ستراتیژیه‌کان هه‌م ده‌توانن بنه‌ما مێژوویه‌کانی کۆمه‌ڵگا گه‌شه پێ بده‌ن و هه‌م ده‌توانن ناوه‌ندێکی ته‌ندروست و سروشتی بۆ نه‌وه‌کان ئاماده‌بکه‌ن. به نموونه پلانی ستراتیژی بۆ گرفته ژینگه‌ییه‌کانی وه‌کو گرفته‌کانی ده‌نگ و دووه‌م ئۆکسیدی کاربۆن له هه‌واو شکانه‌وه‌ی تیشک و گرفته‌کانی نه‌خۆشیه‌کانی پێست، گرفته‌کانی بۆن و ته‌پوتۆز له‌هه‌واو بلاوبوونه‌وه‌ی مادده وورده‌کان که له‌ئه‌نجامی لێکخشاندنی تایه‌کانی ئۆتۆمۆبیل و ئه‌سفه‌لتدا په‌یدا ده‌بن و له‌سه‌ر گه‌لای ڕووه‌که‌کان ده‌نیشنه‌وه‌و ده‌بنه هۆی چه‌ندین نه‌خۆشی. یاخود مه‌سه‌له‌ی چۆنایه‌تیه‌کانی ئاوو ئاوه‌ڕۆ که ئه‌مه‌ش هه‌موو سه‌رچاوه‌کانی ئاو ده‌گرێته‌وه. پاک و خاوێنی ئاو و ناوچه‌ی سه‌وز و سروشتی ئاستی ته‌ندروستی کۆمه‌ڵانی خه‌ڵک به‌رزده‌که‌نه‌وه، چۆن له هه‌مان کات خۆراکه کشتوکالیه خۆماڵیه‌کان و بیۆلۆژیه‌کان ده‌توانێ زیاتر ته‌ندروستی مرۆڤه‌کان به‌رز بکاته‌وه. ژینگه‌ی ئارام ده‌توانێ ناوچه و ووڵاتیکی ئارام و خۆشگوزه‌ران بۆ نه‌وه‌کانی بێت.\nبه پێی پلانێکی درێژخایان بۆ به‌رهه‌مهێنانه کشتوکاڵیه‌کان و گه‌شه‌دان به ئامرازه‌کان و لێکنزیک کردنه‌وه‌و پێکه‌وه‌ژیانی هه‌موو توێژه جۆربه‌جۆره‌کان له ته‌نیشت یه‌کدا بۆ زیاتر گه‌شه‌ی ئابووری و چینه‌کانی کۆمه‌ڵگا، ده‌توانێ کۆمه‌ڵگا زیاتر بۆ پێشه‌وه ببات.\nکشتوکاڵ له قه‌راخی شاره‌کان له گه‌ڵ ئاو و ئاوه‌دانی گونده‌کان هه‌م ئاستی په‌روه‌رده‌و فێرکردن بۆ نه‌وه‌کان به‌رزده‌کاته‌وه هه‌م ده‌بێته پێکه‌وه گرێدانی ناوه‌نده‌کانی کار له هه‌موو ئاسته‌کانی دا.\nلێره‌دا ڕابه‌رانی کۆمه‌ڵگا و به‌ڕیوه‌به‌رانی دام و ده‌زگاکانی ده‌وڵه‌ت و کارگه و کارخانه تایبه‌تیه‌کان ئه‌رکێکی قورسیان له‌سه‌ر شانه ئه‌گه‌ر به‌لێپرسراویه‌تیه‌وه بۆ کۆمه‌ڵگا کار بکه‌ن، به‌ڵام ئه‌گه‌ر به‌ڕێوه‌به‌رانی دام و ده‌زگاکانی حکومه‌ت هه‌ر ته‌نها کاریان واژوو کردن و گه‌شه‌دان به ئیمکاناتی که‌سایه‌تی خۆیان بن و گه‌نده‌ڵی چاوی ئینسانه‌کان ده‌ربێنێت و به‌ڕێوه‌به‌رانی کارگه‌کانی تایبه‌تیش هه‌ر بۆ زیاترکردنی قازانج و خواردنی زێده‌بایی بێت ئه‌وه مه‌سه‌له‌یه‌کی تره و چۆنایه‌تیه‌کانی کۆمه‌ڵگاش هه‌روا ده‌مێننه‌وه یان بۆ دواوه ده‌چن.\nچۆنایه‌تیه‌کانی کۆمه‌ڵگا ئه‌مڕۆ له کوردستان له ئاوازێکی خۆش ناخوێنن و هه‌موو مرۆڤه‌کان گله‌ییان هه‌یه.\nلیره‌دا بۆ چاککردنی پێویستی به هاتنه مه‌یدانی هه‌مووان هه‌یه. ڕابه‌رانیش به‌شی شێریان له‌سه‌ر ده‌که‌وێ. ئه‌گه‌رچی ڕۆشنه ئاستی هۆشیاری کۆمه‌ڵگا و ڕابه‌رایه‌تی دووڕووی یه‌ک دراون. بۆ گۆڕانی کۆمه‌ڵگا ده‌بێ ڕابه‌ره‌کانی کۆمه‌ڵگا بگۆڕێن. لێره‌شدا کارکردن له خواره‌وه بۆ سه‌ره‌وه‌یه.\nبه‌بێ به‌رنامه‌یه‌کی ستراتیژی دروست و ده‌خاله‌تی کۆمه‌ڵانی خه‌ڵک له پرۆسێسه‌کان چۆنایه‌تیه‌کانی کۆمه‌ڵگا گۆڕانیان له ڕه‌گه‌وه به‌سه‌ر نایێ. ئه‌مه‌ش گه‌وره‌ترین گرفتی ناوه‌خۆی کوردستانه. که به‌شێکی زۆریشی بۆ هۆکارو فاکته‌ره ده‌ره‌کیه‌کان ده‌گرێته‌وه\nئه‌گه‌ر کاروابڕوا ستراتیژی چۆنایه‌تیه‌کانی کۆمه‌ڵگا هه‌ر به ڕه‌زیلی سه‌رده‌نێنه‌وه. به‌کورتی کوردستان بریتییه له ووڵاتێکی ده‌وڵه‌مه‌ند و کۆمه‌ڵگایه‌کی کورتبین و قوربانی مێژوو و هێزه ئه‌قلیمیه‌کانه. به‌بێ گه‌شه‌ی چۆنایه‌تیه‌کانی کۆمه‌ڵگاش ناکرێ خاڵی وه‌رچه‌رخان له کۆمه‌ڵگا دا بکرێت و به‌ره‌نگاری ئه‌م هه‌موو هێزانه ببیته‌وه.\nPrevious كىَ دەلىَََ ژن كوشتن لە كوردستان كەم بۆتەوە ..؟؟\nNext ئایا كاتی ئەوە هاتووە ناوەندی چاك وەڵام بە كوردستانیان بداتەوە


هێرشی فڕۆكه‌كانی رووسیا بۆسه‌ر دوو نه‌خۆشخانه له ئیدلب\n- فڕۆكه جه‌نگییه‌كانی رووسیا، دوو نه‌خۆشخانه‌یان له ناوچه‌ی كه‌مكردنه‌وه‌ی گرژی ئیدلب كرده ئامانج.\nفڕۆكه جه‌نگییه‌كانی رووسیا، دوو نه‌خۆشخانه‌یان له ناوچه‌ی كه‌مكردنه‌وه‌ی گرژی ئیدلب كرده ئامانج.\nبه‌پێی روانگه‌ی چاودێری فڕۆكه‌ی سه‌ربه ئۆپۆزسیۆنی سووریا، فڕۆكه جه‌نگییه‌كانی رووسیا، هێرشیان كردووه‌ته سه‌ر ناحیه‌ی كه‌فرنوبل، گونده‌كانی بسانكۆل، موسیبین، ئه‌ربه‌عین، رامی و هاس، شارۆچكه‌ی داره‌ت عزه له گونده‌واری خۆرئاوای حه‌له‌ب، ناحیه‌ی ئه‌تاریب و گوندی توكاد.\nبه‌گوێره‌ی ئه‌و زانیارییه‌ی له سه‌رچاوه‌كانی به‌رگریی شارستانی (كڵاو سپیه‌كان) ده‌ستكه‌وتووه، فڕۆكه جه‌نگییه‌كانی رووسیا له هێرشه‌كانی سه‌ر شارۆچكه‌ی داره‌ت عزه‌دا. نه‌خۆشخانه‌كانی فیرده‌وس و کینانیان كردووه‌ته ئامانج.\nله ئه‌نجامی ئه‌و هێرشانه‌دا هه‌ردوو نه‌خۆشخانه‌كه به‌ته‌واوی له كاركه‌وتوون و پاسه‌وانێكیش برینداربووه.\nهێزه‌كانی رژێمی ئه‌سه‌د كه به پشتیوانی رووسیا ده‌ستیان به‌سه‌ر به‌شێكی گونده‌واری خۆرئاوای حه‌له‌ب-دا گرتووه، ئه‌گه‌ر بیانه‌وێت به‌ره‌و داره‌ت عزه پێشڕه‌وی بكه‌ن بۆ دابڕینی عه‌فرین-ئیدلب ئه‌وا ره‌نگه هێرشی فڕۆكه جه‌نگییه‌كانی رووسیا روو له زیادبوون بكه‌ن.\n- پابه‌ندی رێككه‌وتنه‌كانی ئاستانا و لێكتێگه‌یشتنه‌كانی سۆچی نه‌بوون\nپارێزگای ئیدلب باكووری خۆرئاوای سووریا له سه‌ره‌تای جه‌نگی ناوخۆی ئه‌و وڵاته‌وه به قه‌ڵای هێزه‌کانی ئۆپۆزسیۆن داده‌نرێت. ناوه‌ندی پارێزگاكه به‌هۆی كۆچی ناوخۆی وڵاته‌وه، ژماره‌ی دانیشتوانی گه‌یشتووه‌ته چوار ملیۆن كه‌س و له ئاداری ٢٠١٥دا كه‌وتووه‌ته ده‌ست هێزه‌كانی ئۆپۆزسیۆن. له‌به‌رئه‌وه ئیدلب یه‌كێكه له‌و شوێنانه‌ی كه رژێم به‌چڕترین شێوه له هێرشه‌كانیدا به ئامانجی ده‌گرێت.\nتوركیا، رووسیا و ئێران رۆژانی چوار و پێنجی ئایاری ٢٠١٧ له میانی كۆبوونه‌وه‌كانی ئاستانادا چوار ناوچه‌ی كه‌مكردنه‌وه‌ی گرژییان راگه‌یاند، به‌تایبه‌تی ئیدلب و هه‌ندێک ناوچه‌ی ده‌ورووبه‌ری (پارێزگاكانی لازقییه، حه‌ما و حه‌له‌ب)، باكووری پارێزگای حومس، خۆرهه‌ڵاتی غوته له دیمه‌شقی پایته‌خت و ناوچه‌كانی باشووری ئه‌و وڵاته (پارێزگاكانی ده‌رعا و قونه‌یترە). به‌ڵام رژێم و تیرۆریستان كه ئێران پشتیوانییان ده‌كات به پاڵپشتی هێزی ئاسمانیی رووسیا، له كۆی چوار ناوچه كه ئاگربه‌ستیان تیایدا راگه‌یه‌ندرابوو سیانیان كۆنترۆڵكرد و، له سایه‌ی پشتیوانی ئاسمانیی رووسیاوه هێرشه‌كانیان بۆ سه‌ر ئیدلب چڕكردووه‌ته‌وه.\nبه‌هۆی ئه‌وه‌ی هێزه‌كانی رژێم له ئه‌یلوولی ٢٠١٨دا تاویاندا به كۆكردنه‌وه‌ی سه‌ربازیی، رووسیا و توركیا له ١٧ی ئه‌یلوولی ٢٠١٨دا گه‌یشتنه رێككه‌وتنێكی دیكه بۆ به‌هێزكردنی ئاگربه‌سته‌كه. به‌ڵام دوای ماوه‌یه‌كی كه‌م له راگرتنی هێرشه‌كان، دووباره هێزه‌كانی رژێم ده‌ستیان به هێرشكرده‌وه و، له مانگی ئایاری ٢٠١٩دا ده‌ستیان به ئۆپه‌راسیۆنی وشكانی كرد بۆ ته‌واو ده‌ستبه‌سه‌رداگرتنی ناوچه‌كه.\nله‌وه‌ته‌ی رێككه‌وتنی سۆچی كراوه تا ئێستا له ئاكامی هێرشی رژێم و پشتیوانانی بۆ سه‌ر ئیدلب زیاتر له هه‌زار و ٨٠٠ كه‌س كوژراون، هه‌روه‌ها ژماره‌ی ئه‌وانه‌ی له كانوونی دووه‌می ٢٠١٩ه‌وه تا ئیستا روویان له ناوچه نزیكه‌كانی سنووری توركیا-سووریا كردووه یەک ملیۆن و ٧٩٤ هه‌زاری تێپه‌ڕاندووه.\nئیدلب حه‌له‌ب فڕۆكه جه‌نگییه‌كانی رووسیا\nوان.. به توركی و كوردی گۆرانی بۆ ئه‌و كه‌سانه ده‌گوترێت كه له ماڵه‌وه ده‌مێننه‌وه\nخوێندن له رێگای ئۆنلاینه‌وه له قوتابخانه‌كانی مه‌عاریفی نێوده‌وڵه‌تیی هه‌ولێر به‌رده‌وامه\nھەولێر.. حاڵەتێکی دیکەی تووشبوون بە ڤایرۆسی کۆرۆنا راگەیەنرا\nیەک تووشبووی دیکە بە ڤایرۆسی کۆرۆنای نوێ لە شاری ھەولێر دەستنیشانکرا\nژماره‌ی ئه‌و توشبووانه‌ی كۆرۆنا له جیهان كه چاكبوونه‌ته‌وه ٣٣٠ هه‌زاری تێپه‌ڕاند


لەبارەی خۆپیشاندانەکانی شاری سلێمانيیەوە\nعومه‌ر گوڵپی 03/12/2020 354 جار خوێنراوەتەوە\n- خۆپیشاندەرو خۆپیشاندانەکە، وەک ڕۆژی پێشوو مەدەنیانەو ئاشتیانەبوو، خۆپیشاندەران ژن‌و پیاو، مامۆستاو مووچەخۆر، گەنجانی بێکار، بوون، بەڵام بەهۆی ویستی هێزە ئەمنیەکان و سەرچاوەکانی بڕیاریان بۆ ڕێگەگرتن لە خۆپیشاندان، گرژی و ئاڵۆزی دروست بوو.\n- ژمارەیەکی زۆر لە هێزی جۆراو جۆری سەربازی هێنرابوونە ناو بازاڕو بەردەرکی سەرا، لە کاتێکدا تەنها چالاکییە مەدەنییەکان بەرپرسی پاراستنی خۆپیشاندەران و مامەڵەن لەگەڵ خۆپیشاندانەکان.\n- هێزە سەربازییەکان، لە دەرەوەی یاساو کاری سەرەکی خۆیان، بە بەکارهێنانی گازی فرمێسک ڕێژو پرژاندنی ئاوو لێدان، توندوتیژییان بەرانبەر خۆپیشاندەران بەکارهێنا، هەربۆیە بێجگە لە بەرکەوتنی خوشک و هاورێمان خاتوو شیرین ئەمین بە گازی فرمێسک ڕێژ، ژمارەیەک هێزیش هێرشیان کردە سەر هاوڕێمان کاک سیروان بابان، کە سنوربەزاندنی هێزەکان و بەکارهێنانی توندوتیژی بەرانبەر هاووڵاتیان و پەرلەمانتاران لە دەرەوەی هەموو ڕەوشت و بەهایەکە و هیچ پاساوێکی نیەو دەبێت لێکۆڵینەوە لەو دەستدرێژیکارانە بکرێت‌و سزای توند بدرێن.\n- ژمارەیەک لە خۆپیشاندەرو چالاکەوان و مامۆستاو ڕێکخەری خۆپیشاندانەکان دەستگیرکراون، دەبێت بە زووترین کات ئازاد بکرێن.\n- سلێمانی شاری ڕەخنەو ناڕەزاییە، تا بەر بە ناڕەزایی خەڵک بگیرێت خەڵک زیاتر تووڕە دەبێت، باشتر وایە دەسەڵات تێبگات لەوەی موچەبڕین و برسیكردنی خەڵكی بەو ئەندازەیە لە دەرەوەی هەموو یاساو ڕێساو میكانیزمێكی حكومڕانییە و وەڵامی گەنجی گیرفان خاڵی کە بە شێوەیەکی مەدەنیانەو ئاشتیانە داوای مافی خۆی دەکات بە چەک و توندوتیژی نادرێتەوە.


Rasti's Content - ماڵپەڕی تەلارساز\n28 حوزەیرانی 2021\nهەموو ئەو بەشداریانەی كراون لە لایەن Rasti ەوە\nRasti وەڵامی دانا بۆ سەناریا لە سەر بابەتێکی لە ئای تی و پڕۆگرامسازی\nRasti ناوه‌ڕۆكی دانا لە بەشی ئای تی و پڕۆگرامسازی\nبریتییە لە سۆفتوێرێکی نێو کۆمپیوتەر کە بەتەواوەتی دەست بەسەر هەموو شتێکدا ئەگرێ لە نێوخۆیی کۆمپیوتەردا و کۆنترۆڵی تەواوی کردارە کارەباییەکان ئاکا ، وە ئەگەر پێناسەی kernel بکەین ئەتوانین بڵێین کە “پارچە کۆدێکی #OS ــــە کە هەمیشە لە بیرگەی کۆمپیوتەرەکان جێگیر ئەبێ و ئاسانکاری ئەکا بۆ کارلێکردنی نێوان ڕەقەکاڵاکان #Hardware و نەرمەکاڵاکان #Software دا” و لە زۆربەی هەرە زۆری کۆمپیوتەرەکان لەدوای پڕۆسەی #bootloader ــــەوە Kernel یەکەم نەرمەواڵەیە کە دەست بە کار ئەبێ لەکاتی داگیرساندنی کۆمپیوتەرەکان و چەندان پارچەی پەیوەندی دار بە دایگیرساندنەوە کۆنتڕۆڵ ئەکا وەک #Memory و #Peripherals و هەروەها داواکاریەکانی I/O وەردەگێرێتەوە بۆ سەر شێوازی Data-Processing بۆ ناوەندی Processing-Unit ( #CPU ) و جێگای سەرنجە کە کۆدە گرینگەکانی Kernel بەبەردەوامی دابەش ئەبن بەسەر چەند ناوچەیەکی جیاواز لە بیرگە Memory کۆمپیوتەرەکان و لەوێدا دەست بەکار ئەبن کە پارێزراوە لە دەستبەسەرداگرتنی لەلایەن نەرمەواڵەکانەوە. هەروەها جێگای باسە کە تەواوی ئەو کردارانەی Kernel ئەنجامیان ئەدا لەنێوان (ڕەقەکاڵاکان و نەرمەکاڵاکان) لە ناوچە جیا جیاکانی بیرگەدا بەجیا دایان ئەنێ ئەمەش لەپێناو پاراستنی زیانیاریەکان لە تێکەڵبوون و خێراتر کردنی ئاستی وڵامدانەوەی CPU بۆ زانیاریە نێردراوەکان. چەند جۆر لە Kernel مان هەیە؟! بەگوێرەی OS ــــە جیاوازەکان چەندان جۆر Kernel ـــــی تایبەتمان هەیە بە هەر یەک لە سیستمەکان کە بەناوبانگترینیان ئەمانەیخوارەوەن: 1- Linux Kernel: ئەم کێرناڵە تایبەتە بە وەگەڕخەڕی لینۆکس کە لەلایەن Linus Torvalds دامەزرێنەری گشتی بنچینەی لینۆکس لە ساڵی 1991 دامەزراوە و تا ئێستا چەندان وەگەڕخەڕی جیا جیای بەناوبانگی لەسەر بنیاتنراوە لەوانە (#Ubuntu & #Kali & #Fedora & #Arch & #Parrot & #Black #Arch) هتد… 2- XNU Kernel: ئەم کێرناڵەش تایبەتە بە وەگەڕخەڕی MacOS# کە لەلایەن کۆمپانیای Apple# ــــەوە گەشەیپێدراوە لە مانگی 9 ی ساڵی 1996 و لە خێزانی Unixــــە و نەرمەواڵەیەکی سەرچاوە کراوەیە Open-Source ـــــە کە بەشێکە لە DarwinOS# کە بنچینەی نەرمەواڵەکانی #AppleTV و #iOS و #iPadOS و #WatchOS و #TvOS ــــە. 3- Windows Kernel: ئەم کێرناڵەشیان تایبەتە بە وەگەڕخەڕی ویندۆوس و لە ئاڵۆزترین Kernel ــــەکانە لە ڕووی کارکردنەوە ئەمەش بەهۆی ئەوەی کە وەگەڕخەڕی ویندۆوس خاوەن ڕووکارێکی تەواو جیاواز و بنچینەیەکی خانەخوێی خۆیەتی. ------------------------------------------------ لە ماڵپەڕی تێك ئای وەرگیراوە\nدەست خۆش @سەناریا خان بابەتێکی زۆر بەسودە..\nهه‌ندێك له‌باشترین وێب سایته‌كان بۆ داگرتنی هه‌موو جۆره ئایكۆنێك به خۆڕایی\nRasti ناوه‌ڕۆكی دانا لە بەشی ئەدۆب فۆتۆشۆپ\nبه شێوه‌یه‌كی به‌رده‌وام ڕۆژانه له كاتی كاكردن له‌سه‌ر پڕۆگرامه جۆربه‌جۆره‌كان و دیزاینه‌ران و پڕۆگرامه‌ران پێویستان به ئایكۆنه جۆربه‌جۆره‌كان ده‌بێت بۆ ئه‌م مه‌به‌سته یان ده‌بێت خۆیان درووستیان بكه‌ن یاخود له ڕیگه‌ی وێب سایته جۆربه‌جۆره‌كان به ده‌ستیان بحه‌ن و دایانبگرن وه بێگومان بۆ ئه‌م مه‌به‌سته زۆرێك له‌و وێب سایتانه ده‌بێت بڕێك پاره بده‌ین بۆ ئه‌وه‌ی ئه‌و ئایكۆنانه به ده‌ست بخه‌ین. بۆ ئه‌م مه‌به‌سته ئه‌مرۆ سێ له باشترین وێب سایته‌كانتان پێ ئاشنا ده‌كه‌ین كه له ڕیگایه‌وه ده‌توانن به هه‌زاره‌ها ئایكۆنه جۆربه‌جۆره‌كان داگرن به‌خۆرایی و به‌بێ به‌رامبه‌ر . كلێك بكه بۆ چوونه ناو وێب سایته‌كان. ماڵپەڕی icon Finder کلیك لێرە بکە بۆ چوونە ناوەوە ماڵپەڕی icon8 کلیك لێرە بکە بۆ چوونە ناوەوە ماڵپەڕی FreeiconsWeb کلیك لێرە بکە بۆ چوونە ناوەوە هیوادارم سودی هەبێت\nپڵەگینی CityScape Pro بۆ ماوەی ٤٥ ڕۆژ بێبەرامبەر\nزۆر سوپاس کاک خەڵات، شتێکی نایابە.\nکتێبی چۆنێتی بەکارهێنانی Leica 06\nRasti وەڵامی دانا بۆ سەناریا لە سەر بابەتێکی لە ئەندازیاری شارستانی\nدەست خۆش سەناریا خان.\n3 شوباتی 2021\n25 کانونی دووەمی 2021\n23 کانونی دووەمی 2021\nRasti وێنەیەکی گەلەریی دانا لە بەشی ئەلبومی ئەندامان\nRasti وەڵامی دانا بۆ Rasti لە سەر بابەتێکی لە ئەندازیاری شارستانی\nRasti تێبینی دانا بۆ سامان شریف لە سەر وێنەی گەلەریێکی لە ئەلبومی ئەندامان


admin – مالپه‌رێ خابير\nسەرەتا / admin\nڤیدیو : بایێ بهێز و ده‌رگه‌هێ ئاسنی یارییان ب ڤی كه‌سی دكن .\n2018-07-31\tوێنە و ڤیدیو لێدوان نووسین ناچالاککراوە لە ڤیدیو : بایێ بهێز و ده‌رگه‌هێ ئاسنی یارییان ب ڤی كه‌سی دكن .\nژن و مێردێك لەسەرحاڵەتی دزیکردن دەستگیرکران\n2018-03-13\tهه‌مه‌ره‌نگ 0\nله‌گه‌رمیان ژن و مێردێك ده‌ستگیرده‌كرێن كه دانیان به ئه‌نجامدانی 12 حاڵه‌تی دزیكردن ناوه‌و له‌ئێستادا به‌ندكراون و له‌ژێر لێكۆڵینه‌وه‌دان . ڕائیدی مافپەروەر ، علی جەمال قدووری، ڕاگەیاندنی پۆلیسی گەرمیان ئاشكرای ده‌كات: دوای ئەوەی ئاسایشی ناحییەی ڕزگاری ژن ومێردێکی دەستگیرکرد کەچەن حاڵەتێکی دزیکردنیان ئەنجامدابوو دواتر دۆسییەکەیان ڕەوانەی پۆلیس کرا دوای لێکۆڵینەوە لەگەڵ …\nد روینشتنا ئه‌ڤرۆ یا په‌رله‌مانى دا، داخوازا ده‌ست ژكاركێشانا دوو په‌رله‌مانتارێن یه‌كگرتوو هاته ره‌تكرن .\n2017-09-23\tنوچه لێدوان نووسین ناچالاککراوە لە د روینشتنا ئه‌ڤرۆ یا په‌رله‌مانى دا، داخوازا ده‌ست ژكاركێشانا دوو په‌رله‌مانتارێن یه‌كگرتوو هاته ره‌تكرن .\nد روینشتنا ئه‌ڤرۆ یا په‌رله‌مانى دا، داخوازا ده‌ست ژكاركێشانا دوو په‌رله‌مانتارێن یه‌كگرتوو هاته ره‌تكرن . مالپه‌رێ خابیر / زاخۆ د رونشتنا ئەڤرۆ یا پەرلەمانێ کوردستانێ دەستکارکێشانا دوو پەرلەمانتارێن ئێکگرتوو ھاتە رەتکرن ، بەلێ دەستکارکێشانا پەرلەمانتارەکێ پارتی ھاتە پەسەندکرن . ل گورەی ئەوان زانیاریێن کو دەست ئەڤرۆ نیوز کەفتین د رونشتنا …\nڤیدیۆ : ده‌ستپێكرنا پرۆژێ سحێلا گرشین .\n2017-09-23\tوێنە و ڤیدیو لێدوان نووسین ناچالاککراوە لە ڤیدیۆ : ده‌ستپێكرنا پرۆژێ سحێلا گرشین .\nڤیدیۆ : ده‌ستپێكرنا پرۆژێ سحێلا گرشین . مالپه‌رێ خابیر / زاخۆ ح.ى\nڤیدیۆ: شوفێرى كونترول ژ ده‌ستدا و خوه و شوفێره‌كێ دیتر كره قوربانى .\n2017-09-23\tوێنە و ڤیدیو لێدوان نووسین ناچالاککراوە لە ڤیدیۆ: شوفێرى كونترول ژ ده‌ستدا و خوه و شوفێره‌كێ دیتر كره قوربانى .\nڤیدیۆ: شوفێرى كونترول ژ ده‌ستدا و خوه و شوفێره‌كێ دیتر كره قوربانى . مالپه‌رێ خابیر / زاخۆ دووهى ئه‌ینیێ 23 ئه‌یلولا 2017ێ و ل زالگه‌ها دناڤبه‌را كه‌ركوكێ و هه‌ولێرێ دا، و پشتى ترومبێله‌كا بارهه‌لگر ژ كونترولا شوفێرى ده‌ركه‌فتى خوه راكێشا ترومبێله‌كا دیتر ژ جورێ دێر بیكاب،و دئه‌نجامدا شوفێرێن هه‌ردوو ترۆمبێلا …\nزانیاریێن نوى ل سه‌ر سیسته‌مێ نوى یێ موچه‌ى .\n2017-09-23\tهاوپۆلنه‌كراو لێدوان نووسین ناچالاککراوە لە زانیاریێن نوى ل سه‌ر سیسته‌مێ نوى یێ موچه‌ى .\nزانیاریێن نوى ل سه‌ر سیسته‌مێ نوى یێ موچه‌ى . مالپه‌رێ خابیر / زاخۆ حكومه‌تا هه‌رێمێ دبێژت، ئه‌م دئاماده‌كاریداینه بۆ جێبه‌جێكرنا سیسته‌مه‌كێ نوى ێی موچه‌ى، ب گوێره‌ی زانیارییان وه‌زاره‌تا پێشمه‌رگه‌ى و ئاسایش و ئه‌وێن د نوكه‌دا (100%)ی موچێ خوه وه‌ردگرن، ژ وى سیسته‌مێ نوى دێ هێنه ده‌رئێخستن، و كێمترین موچه ژى …\nئامیره‌یه‌ك ب 26 بكارئینانان دهێته داهێنان\n2017-09-23\tهه‌مه‌ره‌نگ لێدوان نووسین ناچالاککراوە لە ئامیره‌یه‌ك ب 26 بكارئینانان دهێته داهێنان\nمالپه‌رێ خابیر / زاخۆ ستاتجیر ژ سه‌نته‌رێ خوه ل نیویورك هه‌وه‌كا كومكرنا پاره‌یان لسه‌ر ستێجێ كیك ستارتر یێ كومكرنا پاره‌یان ده‌سپێكر، داكو به‌رهه‌مێ خوه یێ نوی ب ناڤێ BitzBlade 2.06 به‌رهه‌مبینت. BitzBlade 2.06 ئامیره‌یه‌كێ بچویك و دناڤ خوه دا 26 ئامیره‌یێن بچویك ب دیزاینه‌كا جوان هلدگرت. ئامیره‌یێ نوی چه‌ندین تایبه‌تمه‌ندی …\nمه‌كته‌با سیاسیا ئێكه‌تیێ رازییه ب به‌دیلێ ئه‌مریكا بۆ ریفراندومێ .\n2017-09-23\tنوچه لێدوان نووسین ناچالاککراوە لە مه‌كته‌با سیاسیا ئێكه‌تیێ رازییه ب به‌دیلێ ئه‌مریكا بۆ ریفراندومێ .\nمه‌كته‌با سیاسیا ئێكه‌تیێ رازییه ب به‌دیلێ ئه‌مریكا بۆ ریفراندومێ . مالپه‌رێ خابیر / زاخۆ شه‌ڤا ده‌ربازبوى مەكتەبا سیاسییا ئێكه‌تیێ د كۆمبونه‌كێ دا ،گفتوگو بۆ دائێخستنا ڕیفڕاندۆمێ كریە و بەدیلێ هه‌فپەیمانان بۆ ئەوێ مەبەستێ قه‌بوڵ كریە . دڤى ده‌رباره‌یدا ڕزگار عەلی ئەندامێ مەكتەبا سیاسییا ئێكه‌تیێ بۆ كەناڵێ ئێن ئاڕ تی …\nهشیاربه پشتی خارنێ ڤان كاران نه‌كه:\n2017-09-23\tساخلەمی لێدوان نووسین ناچالاککراوە لە هشیاربه پشتی خارنێ ڤان كاران نه‌كه:\nهشیاربه پشتی خارنێ ڤان كاران نه‌كه: مالپه‌رێ خابیر / زاخۆ هنده‌ك ژ مه چه‌ندین نه‌ریتێن خه‌له‌ت بكاردئینن ده‌مێ خارنێ دخون و ب ڤێ چه‌ندێ كارتێكرنا نه‌رێنی لسه‌ر ساخله‌میێ دهێته كرن، زێده‌باری كارتێكرنا وان نه‌ریتان لسه‌ر ئاستێن وزێ د پرۆسه‌یا هه‌رسێ و هه‌ڤسه‌نگییا هورمونان. و كوئه‌ندامێ هه‌رسێ نه‌شێت كه‌ره‌سته‌یێن خارنێ ب …\nرابه‌رێ به‌رى نوكه یێ ئیخوان موسلمینێن مسرێ د زیندانێ دا گیانێ خوه ژ ده‌ستدا .\n2017-09-23\tنوچه لێدوان نووسین ناچالاککراوە لە رابه‌رێ به‌رى نوكه یێ ئیخوان موسلمینێن مسرێ د زیندانێ دا گیانێ خوه ژ ده‌ستدا .\nرابه‌رێ به‌رى نوكه یێ ئیخوان موسلمینێن مسرێ د زیندانێ دا گیانێ خوه ژ ده‌ستدا . مالپه‌رێ خابیر / زاخۆ ئێڤارا ئەڤڕۆ ب فەرمی هەواڵێ كۆچا دووماهیێ یا محمد مەهدی عاكف ڕابەرێ به‌رى نوكه یێ كومه‌لا ئیخوان موسلمینێن مسرێ دناڤ زیندانێن كوده‌تاجیێن مسرێ هاته راگه‌هاندن،كو د راگه‌هاندنێ دا هاتییه، ژ ئه‌گه‌رێ …


لە عێراقەوە بۆ حوسیەکان وخوێندنەوەیەکی کورت وجدی بۆڕۆژهەڵاتی ناوەڕاست : چاوی گەل\nلە عێراقەوە بۆ حوسیەکان وخوێندنەوەیەکی کورت وجدی بۆڕۆژهەڵاتی ناوەڕاست\nنوسەر : ئارام ئەحمەد لەبەرواری : ئازار - 29 - 2015\nلەو چەند ڕۆژەدا کە چەندین وڵاتی عەرەبی پەلاماری حوسیەکانیان داوە لە یەمەن،هەندێ سیاسی عەرەب لە عێراق و بەچکە سیاسی کورد وەک داهێنانیان کردبێت دەڵێن”عێراق ناچێتە سەنگەری هاوپەیمانە عەرەبەکانەوە دژ بە حوسیەکان”، ئەمانە دیارەقسەیان هەر بۆ کردن دەوێت نەک خوێندنەوەی واقعێکی سیاسی کە بە وجود هاتوە، نایانەوێ بزانن عێراقێکی هەڵوەشاوەو دەرگیری شەڕی ناوخۆو خنکاوی گەندەڵی وکاری مافیایی،لە کام هاوکێشەکاندا هەیەو خاوەنی کام سەربەخۆیی سیادیی وسیاسیە،تا ئەم جۆرە قسانە لە خۆی گەورەتر بکات!.\nلە کاتی روخاندنی حیزبی بەعسەوە لە لایەن ئەمریکاوە، ئەو ناوچەیە بۆتە ساخکردنەوەی شەڕێکی جیهانی “ئابوری، سیاسی”لە ڕێگای دەوڵەتانی ناوچەکەو خولقاندنی شەڕی تائیفی و دینی و عەشیرەتی و میلی،هاتنی هاوپەیمانەکان بە ڕێبەرایەتی ئەمریکا لەساڵی هەزارو نۆسەدو نەوەددا،پاشتریش ڕوخانی حکومەتی بەعس،دەرگا کردنەوەیەک بوو،ڕوو بەهەڵوەشانەوەی ڕۆژهەڵاتی ناوەڕاست و سەرلەنوێ داڕشتنەوەی بە جۆرێکی وا کە خۆیان دەیانەوێت و قازانجی سیاسی و ئابوریەکەیان بپارێزێت.\nڕوخاندنی حکومەتی بەعس وەک دەرهێنانی بڕێکی زۆر بلۆک بوو بۆ بنکۆڵکردنی ماڵێک و دوایش بوو بە هۆی داتاپینی چەندین دەوڵەتی ڕۆژهەڵاتی ناوەڕاست و کردنەوەی دەرگایەکی فراوان بۆ تاوان و کوشتنی ئینسان و دزینی سامانی ژێر زەوی ئەو وڵاتانە.\nحکومەتی بەعس لەبەر ئەوە نەڕوخا کە چەکی کیمیاوی هەبوبێت،ئاخر سەلما کە نەیبوو، لەبەر ئەوە نەڕوخا کە دیکتاتۆرو زاڵم بوو،ئاخر هەرئەم بەعسە لە سەرەتای هەشتاکانەوە تا ڕوخانی،ملیۆن عەرەبی کوشت،کیمیاباران وئەنفال وسێدارەی بەباڵای گەلی کوردا بڕی، ئەمریکاو هاوپەیمانەکانی قسەیەکیان نەکردو هەر پشتیوانی بوون.\nڕوخانی بەعس وخودی پەلاماری کوێت لەلایەن عێراقەوە،کاری ئەمریکاو هاوپەیمانەکانی بوو،بۆ هاتنیان بۆ ڕۆژهەلاتی ناوەڕواست وتازە بەجێهێشتنی خەونە،هەموو ئەو شەڕانەی روودەدەن، هەمووی دەسکردەو خولقێنەرەکانی هەر ئەوانن و ئەوان تەحەکوم بە هەموو جوڵەیەکەوە دەکەن،لە سەربازی و شەڕەکانەوە، تا پارچە پارچەکردن ومەسەلە سیاسیی و ئابوریەکان و، هەتا تێکدانی باری ژیانی کۆمەڵایەتی خەڵکەکەی.\nدوو جەمسەر ڕۆژهەڵاتی ناوەراستیان دابەشکردوە،زۆر دڵڕەقانە کردویانە بە مەیدانی یەکلایی کردنەوەی قازانجەکانیان،لایەکی ئەمریکاو ئیسرائیل و تورکیاو چەندین دەوڵەتی خلیج و لە پەنایدا سعودیەو هەندێ ئەحزابی بچوکی وەک پارتی تا دەگاتە عەشیرەت و زۆر لە خێڵ و بنەماڵە دەستڕۆیشتوەکانی ناوچەکە،سەنگەری ئەمبەر ئێران وسوریاو روسیاو چین و بەغدایش بە حوکمی ئەوەی مۆری ئیران بەناوچاوانیەوەیەتی، لە هەمان سەنگەردایەو ناشوێرێ بە ئاشکرا دەستی خۆی لە ئەمریکا بکاتەوە،گشت لایەکیش دەبێت دەرک بەوە بکەن،ئەم شەڕە تا بێت گەورەتر دەبێت و وا خەریکە ڕۆژهەڵاتی ناوەڕاست دەسوتێنێت.\nئیترقسەکردن لەسەرئەوەی”عێراق ناچێتە سەنگەری دەوڵەتەعەرەبیەکان دژی حوسیەکان” قسەیەکی پوچ و زەلیلانەیە،حوسیەکان دەسکەلای ئێرانن و مانەوەی سوریا،ئێران و ڕوسیا لە پشتیەوەن و لەمەیداندا شەڕی بۆ دەکەن،ئاخر ڕوخانی بەشارو سەرکوتکردنی حوسیەکان واتە ڕوخانی تاران و لێدان لە بەرژەوەندیە سیاسی و ئابوریەکانی ڕوسیا،حکومەتی بەغداش مانەوەی بە حوکمی ئێرانە ،دەنا سونەکان وداعش دەمێکە بوو دەسەڵاتی خۆیان لە بەغدا ئاوا کردبوو.\nکەواتەعێراق چۆن دەتوانێ بچێتەسەنگەری سعودو ئەو دەوڵەتانەوە دژی حوسیەکان؟،دژی حوسیەکان واتە دژی تاران،کێ حەدی هەیە لە عێراقدا بە کوردەکانیشەوە خۆیان لەقەرەی بابەتێکی لەوچەشنە بدەن،ئەوە تەنها تورکیاو هاوپەیمانەکانیەتی لەگەڵ ئەمریکاکە خۆشحالە بەو هێرشانەوبە ئاشکرا پشتیوانی خۆیان بۆی ڕاگەیاندوە.\nئەمە دابەشبوونی سەنگەرەکانەوبە خوێندنەوەی من،چەند مانگی ئایندە شەڕەکان فراوانترو گەورە تر دەبن و دووریش نییە کە ڕوسیا هێزەکانی خۆی نەجوڵینێت بەرەو نەیارەکانی، چونکە ئیتر دنیای عەرەب و سونەکان وتورکیا ئامادە نین ملهوڕی ئێران بەوجۆرە قبوڵ بکەن کە بەغدای داگیرکردوە،خۆی داڕێژەری سیاسی و ئابوری و هەموو شتێکیەتی و سوریای ڕاگرتوەو حوسیەکانی هەڵساندۆتە سەر پێیان و لە ئەفغانستان و لیبیایش خولقێنەری ئاژاوەیەکی فراوانەو لە لوبنانیش دژی ئیسرائیل ڕۆڵی چالاکانەی هەیە ولە زۆر جێگای تری دنیای عەرەب کارەکانی خۆی دەکات.\nئەم فەزایەی ئێرانیش خولقاندویەتی تەنها پەلاقەژەیەکە بۆ مانەوەی خۆی و دورخستنەوەی شەروتیرۆر لە سنورەکانی خۆی،ئەو دەزانێت هەر شەڕێک بگاتە سنورەکانی ئێران، خەڵک لە تاران لێی هەڵدەستن و دەبێت بارگەی بپێچتەوە، لەبەر ئەوەی لە ناو خۆی وڵاتەکەیدا بە سێدارەو زیندان وسەرکوت خۆی ڕاگرتوە،هەژاری بێوێنەو فەسادی ئیداری و ئەخلاقی،کۆی ژیانی ئینسانەکانی لە گرێژنە درەهێناوەو خەڵک لەوپەڕی توڕەبوندایە.\nڕوسیاش هەروا دەستەوەستان دانانیشێ و لە ناو ئەزمەی ئابوریەکی بێوێنەدا بژی و تاقەت بگرێت،هەم خۆی وەک گەورەهێزێک هەم چین کە لە پشتیەتی،هەم ئێران و لایەنگرە بچوکەکانی لە ڕۆژهەلاتی ناوەڕاستدا ،بەشداری دژایەتی بلۆکی ئەم بەری نەیارەکانیان دەکەن.\nعێراق وکوردەکان لەم هاوکێشەیەدا هیچ هێزێک نین و شەرەکە زۆر لەوە گەورەترە کۆمەڵێ سیاسی دەستەپاچەی وەک سەرانی هەرێم و عەبادیەکان بتوانن ڕۆڵی تێدا ببینن، ئەوان وەک کۆمەڵێ هێزی بچوک،یان باشتر بڵێێن بازرگانی سیاسی بچوک،دابەشن بەشێکیان بۆ ئێران،بەشیکیان بۆ تورکیاو هەندێک سەربەخۆی بێ بڕیار، هیچیان نەلە بەغدا نە لە هەولێر سەربەخۆ نین و خاوەنی هیچ بڕیارێکیش نین.\nکەواتە بەغدا لەگەڵ تارانەو پاڵپشتی حوسیەکانەو ئەگەر ئەقڵێکی ئینسانیش نەگەڕێتەوە بۆ کەلەی گەورە هێزەکان، کە ئەمش زەحمەتە،چەند مانگی ئایندە دەبینە شایەتی وێرانکاری وشەڕی زیاتر لە ناوچەکەدا.


51 ساڵە بەهائییەکانی عێراق ناتوانن نەریتەکانیان به ئازادى جێبه‌جێ بكه‌ن\n:: PM:03:07:04/01/2021 \nبەهائییەکان ئایینێکی جیاوازن لە ئێران و عێراق و هه‌رێمى كوردستان و فه‌ڵه‌ستینى كۆن و ئیسرائیلى ئێسته بوونیان هه‌یه، ئه‌وان هەموو ئایینەکانی تر و هیچ ئایینێکی پێش خۆشیان ڕەت نەکردووەتەوە، ئەوان ئایینێکی یەکتاپەرستن و پێغەمبەرەکەشیان ناوی "بەهائوڵڵا"یە. به‌ڵام ئه‌وه‌ى بووه‌ته ئاسته‌نگ بۆ ئه‌وان ئازادییه‌كانیانه له عێراق و ئێران كه زه‌وت كراوه.\nئه‌مڕۆ دووشه‌م چوارى كانوونى دووه‌م، ئه‌میر عووسمان مه‌ولوود به‌ڕێوبه‌رى پێكه‌وه‌ژیانى پێكهاته‌كان له وه‌زاره‌تى ئه‌وقافى حكوومه‌تى هه‌رێمى كوردستان به "وشه"ى ڕاگه‌یاند، به‌هائییه‌كان و سه‌رجه‌م پێكهاته‌كانى تریش له هه‌رێمى كوردستان مافه‌كانیان پارێزراوه و به ئازادانه ده‌توانن په‌یڕه‌وى ئاینه‌كه‌ى خۆیان بكه‌ن.\nزیاتر گوتى، به‌پێى یاسى ژماره پێنجى ساڵى 2015 له په‌رله‌مانى كوردستان كه تایبه‌ت بوو به یاساى پاراستنى مافى پێكهاته‌كان، مافه‌كانیان پارێزراوه و ده‌توانن به ئازادانه په‌یڕه‌وى ئاینه‌كه‌ى خۆیان بكه‌ن.\nئاماژه‌ى دا، به‌هائییه‌كان له ناو وه‌زاره‌تى ئه‌وقافى حكوومه‌تى هه‌رێمى كوردستان، ئه‌نجوومه‌نى باڵاى تایبه‌ت به‌خۆیان هه‌یه و نۆنه‌رایه‌تى و چه‌ندان هۆبه‌ى تریان هه‌یه، به‌ڵام په‌رستگایان نییه ئه‌ویش خۆیان داوایان نه‌كردووه ده‌نا هیچ ڕێگرییه‌ك نییه له‌و باره‌یه‌وه.\nئه‌وه‌ى خسته‌ڕوو، ساڵانه په‌یڕه‌وانى ئاینى به‌هائییه‌كان له هه‌رێمى كوردستان مه‌ڕاسیمى تایبه‌ت به‌خۆیان به پێغه‌مبه‌رى به‌هائییه‌كان "بەهائوڵڵا" ده‌كه‌نه‌وه، به‌پێى ئاماریش كه له‌زارى نوێنه‌رى به‌هائییه‌كان ده‌ستمان كه‌وتووه له هه‌رێمى كوردستان تاكو ئێسته نزیكه‌ى 300 خێزانى به‌هائیمان هه‌یه.\nلاى خۆیه‌وه پارێزه‌ر محه‌مه‌د عوسمان له‌كه‌ركووك به "وشه"ى ڕاگه‌یاند، "سەرباری گۆڕینی سستمی حوکمڕانی لە عێراق، هێشته به‌هائییه‌كان لە مافی ئاشکراکردنی ئایینەکەیان بێبەشن و ناتوانن پەیڕەوی نەریتەکانیان بكەن، تەنانەت ئایینەکەیان لە بەڵگەنامە فەرمییەکان هاوشێوەی ئایینەکانی تر تۆمار نییە".\n"ئایینی بەهائیی بەپێی بڕیارێکی ئەنجوومەنی سەرکردایەتی شۆڕش بە سەرۆکایەتی حزبی بەعس لەساڵی 1970 به دەرچونی یاسای ژمارە (105)ی تایبەت بە قەدەغەکردنی چالاکییەکانیان قەدەغە کرا، هه‌روه‌ها لە ساڵی 1975 به بڕیاری ژمارە 358ی تۆمارکردنی بەهائییەکان لە تۆمارەکانی باری شارستانی سڕکرا." محه‌مه‌د عوسمانى پارێزه‌ر واى گوت.\nڕاى گه‌یاند، به‌پێى دەستوری نوێی عێراق بەتایبەتی لە ماددەی 41 کە تیایدا هاتووە، /عێراقییەکان ئازادن لە پابەندبوون بە باری کەسێتییان، بەپێی ئایین و مەزهەب و بیروباوەڕەکانیان، ئەو کارەش بەیاسا رێکدەخرێت، له مادده‌ى 42یش هاتووه، /كه هەموو تاکێکیش ئازادی فیکر و بیروباوەڕی هەیە".\nئه‌و پارێزه‌ره نه‌یشارده‌وه كه له ته‌واوى عێراق به‌هائییه‌كان ته‌نیا له هه‌رێمى كوردستان مافیان هه‌یه و له‌ناوچه‌كانى ترى عێراق ژیانیان له مه‌ترسیدایه به‌ۆهى ئه‌وه‌ى ده‌سه‌ڵاتى ئێسته‌ى عێراق شیعه‌یه و له‌ژێر هه‌ژموونى ئێران په‌یڕه‌وانى ئه‌و ئاینه ڕووبه‌ڕووى له‌ناوچوون و كۆچى زۆره‌ملێ ده‌كرێن.\nیاد حیكمه‌ت، كوڕه کوردێکە و لەسەر پەیڕەوی ئایینی بەهائییەکانە به "وشه"ى ڕاگه‌یاند، "من پێش ئه‌وه‌ى به‌هائى بم كوردم، چونکە لە کوردستان لەدایکبوومه، لە سلێمانى چومەتە قوتابخانە هاوڕێکانم هەموویان ئایینیان جیاواز بووه، بەڵام قەت کێشەمان نەبووە و زۆر ڕێزیان گرتووم و منیش كێشه‌م له‌گه‌ڵ ئه‌وان نه‌بووه، له‌كوردستان زۆر ئازادانه مافه‌كامان پارێزراوه".\nڕوونى كرده‌وه، "ئەشکەوتی پیرۆزی بەهائییەکان لە کوردستان، دەکەوێتە پارێزگای سلێمانی، كه‌پیرۆزترین شوێنمان و دووەم پیرۆزترین شوێنە لە جیهان دوای حەیفا له‌ئیسرائیل، پێغەمبەرەکەمان بەهائوڵڵا، بۆ ماوەیەک لەو ئەشکەوتە لە خەڵوەتدا بووە، بۆیە باشووری کوردستان پیرۆزییەکی تایبەتی بۆ ئێمه هه‌یه".\nبەهائییەت ئایینێکە کە میرزا حسێن عەلی نووری ناسراو بە بەھائوڵڵا لە سەدەی 19 لە ئێران دایمەزراند. بەهائییەکان باوەڕیان وایە کە بەهائوڵڵا (1817-1982) نوێترین نێردراوی خوایە لە زنجیرە نێردراوانی پێشوو وەکو ئیبراهیم، مووسا، بوودا، زەردەشت، عیسا، محەمەد. بەھائوڵڵا لە ساڵی 1863 ئەم ئایینە نوێیەی ئاشکرا کرد. ژمارەی شوێنکەوتووانی ئەم ئایینە زیاتر لە حه‌وت ملیۆن و 800 هەزار کەس خەمڵێنراوە. ناوەندی جیهانی بەهاییەکان لە شاری حەیفای وڵاتی ئیسرائیلە. ھەرچەندە ئایینەکە بە زەویدا بڵاوبووه‌تەوە و باھاییەکان لە زۆربەی شوێنەکانی جیھان بڵاوبوونەتەوە، ئەم ئایینە لە ئێران ھێشته زۆر بەرھەڵەستی دەکرێت.\nباھائییەکان پێیان وایە کە ئەو کتێبە پیرۆزانەی کە نێردراون بۆ مرۆڤایەتی ھەموو یەک سەرچاوەیان ھەیە و ھەر یەکەیان لەلایەن ھەمان خواوە نێردراون، بەڵام ھەر یەکەیان شیاو بووە بۆ کاتی خۆی و بۆ ژمارەی دانیشتوانەکانی ناوچەکان. دەکرێت بوترێت کە ئایینی باھایی ئایینێکی یەکتاپەرستییە. باھییەکان پێیان وایە کە دەتوانن چاکە بکەن بۆ مرۆڤایەتی تاکو لە خودا زیاتر نزیک ببنەوە. بە بۆچوونی باھاییەکان باھائولڵا دوایین نێردراو بووە کە خوا ناردوویەتی، ئەوان ھەروەھا ھەوڵی دامەزراندنی یەکسانی و ئاسایشی دەکەن لە جیھاندا.


نرخی نەوت به‌شێوه‌یه‌كی به‌رچاو دابه‌زی\n09:21 - 21/11/2021\nئه‌مڕۆ یه‌كشه‌ممه، نرخی نه‌وت له‌بازاڕه‌كانی جیهان جارێكی دیكه دابه‌زینی به‌خۆیه‌وه بینی و گه‌یشته نزمترین ئاستی دو مانگی رابردو، به‌جۆرێك یه‌ك به‌رمیل نه‌وتی برێنت به 78.89 دۆلار مامه‌ڵه‌ی پێوه‌كرا و 2.89%ی به‌هاكه‌ی له‌ده‌ستدا.\nبه‌گوێره‌ی ئاژانسی رۆیته‌رز، ئه‌مڕۆ یه‌كشه‌ممه، نرخی نه‌وت 2.35 دۆلار له‌نرخه‌كه‌ی له‌ده‌ستدا و به‌ڕێژه‌ی 2.89% دابه‌زینی به‌خۆیه‌وه بینی و گه‌یشته 78.89 دۆلار، هه‌روه‌ها نرخی به‌رمیلێك نه‌وتی ته‌كساسسی ئه‌مریكاش 2.47 دۆلار له‌نرخه‌كه‌ی له‌ده‌ستدا و به‌ڕێژه‌ی 3.15% دابه‌زی و گه‌یشته 75.94 دۆلار.\nوڵاتانی ئه‌ندام له‌ڕێكخراوی ئۆپێك شێوازی به‌بازاڕكردن و خستنه‌ڕوی نه‌وتیان به‌هه‌مانشێوه‌ی رابردو هێشته‌وه\nبه‌رهه‌مهێنه‌ره سه‌ره‌كیه‌كانی ئۆپێك له مانگی (تشرینی یه‌كه‌م/10)ی ئه‌مساڵ شێوازی به‌بازاڕكردن و خستنه‌ڕوی نه‌وتیان به‌هه‌مانشێوه‌ی رابردو هێشته‌وه و ئه‌وه‌ش وایكرد، نرخی نه‌وت به‌رزبونه‌وه‌ی به‌رچاو به‌خۆوه ببینێت، به‌جۆرێك له‌ماوه‌ی هه‌شت ساڵی رابردودا هاوشێوه‌ی نه‌بوه.\nپێشبینیده‌كرێت هه‌نگاوه‌كانی ئه‌مریكا بۆ هه‌فته‌ی سێیه‌م ببنه هۆكارێك بۆ دابه‌زینی به‌های نه‌وت له بازاڕه‌كانی جیهان\nبه‌وته‌ی چاودێران و شاره‌زایانی بواری ئابوری، پێشبینیده‌كرێت هه‌نگاوه‌كانی ئه‌مریكا بۆ هه‌فته‌ی سێیه‌م ببنه هۆكارێك بۆ دابه‌زینی به‌های نه‌وت له بازاڕه‌كانی جیهان، له‌لایه‌كی دیكه‌شه‌وه جۆ بایدن ئاماده‌یی خۆی ده‌ربڕی بۆ په‌سه‌ندكردنی پرۆژه‌یاسای ژێرخانی ئابوری وڵاته‌كه‌ی به‌بڕی یه‌ك تریلیۆن دۆلار.\nلای خۆیه‌وه ڤیڤێك دار، راوێژكار ئابوری له بانكی كۆمۆنوالس ئه‌وه‌ی خسته‌ڕو، هۆكاری دابه‌زینی به‌رچاو له نرخه‌كانی نه‌وتی خاو و به‌رهه‌مه‌كانی بریتییه له به‌رزبونه‌وه‌ی نه‌وتی كۆگاكراوی ئه‌مریكا و ڕاگه‌یاندراوه‌كه‌ی ئێران بۆ گه‌ڕانه‌وه بۆ ته‌واوكردنی دانوستانه‌كانی تایبه‌ت به به‌رنامه ئه‌تۆمییه‌كه‌ی وڵاته‌كه‌ی.


ڕۆژنامەى ووڵ ستریت جۆرناڵ لەسەر زارى سەرچاوەیەکەوە بڵاوى کردووەتەوە، لەمیانەى کۆبونەوەیەکى نێوان باڵیۆزى کۆرۆیاى باکوور لەبەرلین و بەرپرسێکى ئەوروپادا، کۆریاى باکوور ئارەزووى دروستکردنى پەیوەندییەکى پتەوى لەگەڵ ئەمەریکادا داوە و دەیەوێت پەیوەندییەکانی ئاسایی بکاتەوە.\nلەڕاپۆتى ڕۆژنامەکەدا کە "ناس کورد" (1ى کانوونى دووەمى 2021) بەدواداچوونى بۆ کردووە، تیشک خراوەتە سەر ئەوەى، کۆریاى باکوور لەساڵى 2020 دووچارى چەندین ئاڵنگارى بووەتەوە، لەوانە پەتاى کۆرۆنا و زنیجرە زریان کە بووەتە هۆى فشارێکى زۆرى ئابوورى لەسەرى و هێندەى تر سزاکانى کە لەلایەن ئەمەریکاوە بەسەریدا سەپێنراوە سەختترکردووە و زۆربەى باڵیۆزى وڵاتانیش ئەو وڵاتەیان بەجێهێشتووە.\nسەرچاوەکە ئاماژەى بۆ ئەوەش کردووە، کۆریاى باکورى پەیوەندى بە لیژنەیەکى پەرلەمانى ئەوروپاوە کردووە کە ڕاسپێدراوە بۆ چارەسەرکردنى کێشەکانى نیمچە دوورگەى کۆریا بۆ ئەوەى کۆبوونەوەیەک بکرێت پێش ئەنجامدانى هەڵبژاردنەکەى ئەمەریکا لەڕێگەى ئۆنلاینەوە.\nئەوەش خراوەتەڕوو، لۆکاس ماندل، سەرۆکى شاندى پەرلەمانى ئەوروپاش ڕەزامەند بووە لەسەر وتووێژێکى نافەرمى لەڕێگەى ئۆنلاینەوە لەگەڵ باڵیۆزى کۆرۆیاى باکوور لەبەرلین بکات.\nڕۆژنامەکە دەشڵێت، بەرپرسانى کۆریاى باکوور پێشنیارێکى دەگمەنیان کردووە بۆ بەردەوام بوون لەگەڵ ئەوروپادا لەسەرەتاى مانگى کانوونى یەکەمەوە لەڕێگەى باڵیۆزخانەى بەرلینەوە کە ئێستا ئەو وڵاتە زیاتر پشتى پێدەبەستێت بۆ پەیوەندییەکانى دواى دەرچوونى بەریتانیا لەیەکێتى ئەوروپا.\nسەرچاوەکە ئەوەشى ڕوونکردووەتەوە، لەمیانەى وتوێژەکەدا کە کاتژمێرێکى پێچووە باڵیۆزى کۆریای باکور ئامانجى وڵاتەکەى دووبارە کردووەتەوە کە خواستى پەیوەندییەکى پتەوی لەگەڵ ئەمەریکادا هەیە بەمەرجێک واشنتۆن واز لەدژایەتى کردنى ئەو وڵاتە بهێنیت.\nسەرچاوەکە باسى لەوەشکردووە، داواکارییەکەى کۆریای باکووریش لەلایەن ئەمەریکاوە بەئەرێنی وەرگیراوە، بەهۆی ئەوەى ئیدى لەگەڵ دەستبەکاربوونى جۆ بایدن دا هەڵوێستى پیونگ یانگیش لەتاریکیدا نامێنێتەوە.\nسەرچاوەکە ئەوەشى درکاندووە، کۆریاى باکوور و پەرلەمانى ئەوروپا ئومێدیان خواستووە کە ئاڵۆگۆڕى شاند هەبێت لەچەند مانگى داهاتوودا.


پشکۆ ئەمین: ئێران بەرەو کوێ دەروات و نیازی چی هەیە؟ بەشی یەکەم. – WTARIKURD\nپشکۆ ئەمین: ئێران بەرەو کوێ دەروات و نیازی چی هەیە؟ بەشی یەکەم.\nئیران تەنها دەوڵەتێکی فارسی نەبوو وەک ئەمرۆ، تەمەنی شانشینی لە ئێراندا زیادلە 2500 ساڵ لەمەوبەرە.\nئێران وڵاتێکی فراوان و فرە نەتەوەیە، سنوری بەیەکیەتی سۆڤیەتی جارانەوەیەو، دراوسێ پاکستان و تورکیاو عێراق ـە، لەبەشی خوارەوەی خاکەکەی لەسەر کەناری تەواوی کەنداوی فارسە. خاوەنی گازو نەوتێکی زۆرە، ئەمە وایکردووە هەرلەکۆنەوە ئێران پێگەیەکی لەبارو ستراتیژی هەبێت بۆچاوتێبڕین و دەست تێوەردان.\nسوپای ئینگلیزەکان و رووسەکان لەپێش جەنگی جیهان یەکەمدا هاتبونە ناو ئیران، هەردوو دەوڵەتی رووسیای قەیسەری و ئینگلیزیش بەپێی رێکەوتنێکی نێوان خۆیان،کە لە ساڵی 1906دا بەستبوویان ئیرانیان لەنێوان خۆیاندا وەک برا دابەش کردبوو،بەخۆیان و سوپایانەوە لەسەرەوە بۆ خوارەوە دەستیان بەسەردا گرتبوو، بەمشێوەیە خۆراسان و ئازەربایجان و رۆژهەڵاتی کوردستان لەلایەن سوپای رووسەوە دەبرا بەرێوە.\nسوپای عوسمانلی لەسنوری دەوڵەتی عوسمانلیەوە بەشێکی کوردستانیان لەسنوری تورکیاوە داگیر کرد بوو،\nلە خوارەوەش سوپای بەریتانیا هاتبووە ناو ئیران،کەنداو و بەشی خوارەوەی خۆزستانی داگیرکرد بوو، وە ئەو ناوچانەی دەبر بەرێوە.\nئینگلیزو روسیش بۆ مەرامی تایبەتی خۆیان و مانەوەیان هەر خەریکی کێشە دروست کردن و ئاژاوەنانەوە بوون، سیاسەتی پەرتکەو زاڵبەیان پیادە دەکرد.\nساڵی 1914جەنگی جیهای یەکەم دەستی پێکرد، ئینگلیز و روس سوپایان لەناو ئیراندا زۆرترکردو دەستیان کرد بە تاڵانکردن و کوشتن و بڕین، هەرشوێنێک دەستی سووپای رووسی پێبگەیشتایە وێران و تاڵاندەکرا.\nئێران لەم سەردەمەدا لەلایەن منداڵێکی تەمەن 17 ساڵی قاجار، دەبرا بەڕێوە ناوی ئەحمەد شای قاجار بوو، کە کوری محەمەد عەلی شای دیکتاتۆری دەرکراو راکردو بوو.\nسەرۆک هۆزی قاجارەکان کە ناسر الملکی ناووبوو، کرابووە جێنشین تا هاوکاری شا ئەحمەد بکات، لە بەرێوەبردنی وڵاتدا، تا تەمەنی دەبێتە هەژدە ساڵان، ئەو وڵاتی بەرێوە دەبرد، لەباتی شای منداڵ.\nلە سەردەمی ئەم شا منداڵەدا، ئێران شەڕو ئاژاوە زیاتر گرتیەوە، کێشەکانی سەردەمی باوکی لەگەڵ بزوتنەوەی نوێخوازانی مەشروتەو کۆنەپەرستانی سەر بە حەمە عەلی پاشای باوکی کە نەیتوانی بە سەریاندا سەرکەوێت، زیاتر پەرەیان سەندبوو. هەروەها دوو شۆرش سەری هەڵدابوو، شۆرشی سمکۆی شکاک لەرۆژهەڵاتی کوردستان و شۆرشی جەنگەڵ بە سەرکردایەتی میرزا کوچوک خانی جەنگەڵ.\nلەم کاتەدا لە رووسیای دا، بەلشەفیکە کۆمۆنستەکان بەسەرکردایەتی لینین شۆرشی ئۆکتۆبەریان کرد هەڵگیرسان، بەسەر قەیسەری روسیابسەرکەوتن و لەناویان برد. هەرچی سوپایەکیان لەدەرەوەی رووسیا هەبووکێشایانەوە ناو روسیاو بەو سوپایەشەوە کە لەئێراندا بوو. هەرچی پەیمان نامەکانی سەردەمی قەیسەرە پوچەڵ کرانەوە.\nئێران لەم سەردەمەدا بەتەواوی کەوتە ژێردەستی ئینگلیزەکان، ئینگلیز بیریان لەگۆرینی ئەحمەد شای قاجار کردەوە کە توانای چارەسەرو بەڕێوەبردنی وڵاتی نەبوو. بەدەرکردن و راونانی باوکی، شەرو ئاژاوەی ناو تاران و پەرلەمان بە ڕابەرایەتی نوێخوازە مەشروتەیەکان کە دژی ئینگلیزو روسەکان بوون و داوای دەرکردنیان دەکردن و شا دروشمی مەشروتەیەکان ( ئازادی و دیموکراسی و حوکمەتێکی پەرلەمانی ) بوو بەهەموو ئیراندا بڵاو بووبونەوە. رۆشنبران لە شارە گەورەکاندا پاڵپشتی نویخوازەکان بوون کە خەباتیان لە پێناو ( ئیرانێکی یەکسان و مودیرن و دیموکرات و کۆمەڵگەیەکی بەتواناو رۆشنبیرو بەرەو پێشەوە چوو دەکرد) ئینگلیزەکان لەمەشروتەیەکان دەترسن، بۆیە بەفیتی ئینگلیز بریاری گۆرینی ئەحمەد شایاندا.\nرەزا شا کە لە سەربازیدا بە توانای خۆی پلەکانی سەربازی دەبری و بە هۆی دڕندەی و تواناو شەڕکەریەوە، ئینگلیزەکان چاویان لەسەری بوو. کردیان بەسەرکردەی سوپا، لە ساڵی1921 و بەخۆی و سوپاکەیەوە ناردیانە تاران کە ئاژاوەو شەرو شۆری تێدابوو، توانی کە تاران داگیربکات. رەزاشا توانی بەهێز پەرلەمان داگیرکات و مەشروتەیەکانی دەستگیرکرد و شەرو ئاژاوەو گرتن و لێدان و کوشتن زیادی کرد.\nپاشماوەیەک کرایە سەرۆک وەزیران، بە پیلانێکی ئینگلیز ئەحمەد شایان بەناوی نەخۆشیەوە ناردە پاریس و دوریان خستەوەو رەزا شای نۆکەری ئینگلیزیان خستە شوێنی، بەم شێوەیە کۆتای بە دەسەڵاتی قاجارەکان هێنرا لەئیراندا.\nئینگلیزەکان لەپێناو بەرژەوەندی خۆیاندا، سەربازێکی دڕندەیان هێناو پاش 5 ساڵ لەفێرکردن و خزمەتکردن و پشتگیری کردن و پلان بۆ داڕشتنی لە ساڵی 1926دا کرابە شاو نازناوی پەهلەوی بۆ خۆی دانا.\nرەزا شا بەپێی پلانەکانی ئینگلیز کارەکانی جێبەجێ دەکرد، دەستیکرد بەگرتن و کوشتن و زیندانی کردنی هەموو ئەوانەی دژی ئینگلیز بوون، لە ژێر لێدان و ئەشکەنجەداندا دەمیان پێدادەخستن، بەزەبر و زۆنگی رەزا شا هەرچی رۆژنامەیەکی ئازاد هەبوو داخران و نەمان.\nدژایەتی هۆشیاری کۆمەڵایەتی دەکرد کۆبونەوەو خۆپیشاندان قەدەغە کران. دژایەتی میلەتانی ژێردەستەی ناو ئیرانی کرد، زمانی نەتەوە جیاوازەکانی قەدەغە کردو زمانی فارسی بەزمانی رەسمی ناساند.\nحەمە رەزا شا بەفیڵ و زۆر بە نامەردانە شۆرشی سمکۆی قارەمانی کوردی تێکشکاندو سمکۆی سەرکردەی شەهیدکرد، هەروەها شۆرشی جەنگەلیشی نەهێشت.\nلە کارە هەرەخراپەکانی رەزاشا مۆرکردنی پەیمانێکی تازەبوو لە گەڵ ئینگلیزدا، بە پێی ئەم پەیمانە هەرچی دەسکەوت و خێرو بیرو نەوتی ئیران بوو دەرژایە بانکەکانی ئینگلیزو گیرفانی ئەوانەوەو میلەتیش برسی و هەژار.\nلەسەردەمی جەنگی جیهانی دووهەمدا دەنگ بڵاو بوەوە کە رەضا شا دۆستێکی نزیکی ئەڵمان و هیتلەرە، شا پشتگیری هیتلەر دەکات.\nلەبەر ئەوە ئینگلیز و روس رەضا شای پەهلەویان لە پاش 16 ساڵ پاشایەتی و کارکردن بۆ ئینگلیز دووریان خستەوەو ناردیان بۆ خواروی ئەفریکا لەوێ لەسالی 1944دا کۆچی دوای کرد.\nرووس و ئینگلیزەکان دەیانویست کە لەپاش دەرکردنی رەزا شا محەمەدی کوری کە تەمەنی21 ساڵ بوو لە باتی باوکی دانەنێن و کەسێکیتر لە قاجارەکان بکەنەوە بە شای ئێران.\nپەرلەمەنتارە ئێرانیەکان کە دەسکردی ڕەزا شا بوون، محەمەدی کوری رەضا شایان بردە پەرلەمان و سوێندی یاسایان پێخواردو تاجەکەیان کردە سەری و کردیانە شای وڵاتی فارس،یان شای شاکان.\nمحەمەد رەزا پەهلەوی لە1919دا لەدایک بووە، لە ساڵی1941داجێگەی رەزا شای باوکی گرتەوەو تاجی شاهەنشای ئێرانی کردە سەر.\nحەمە رەزاشا لە پاش هەڵگیرساندنی شۆڕشیی ئێران هەڵهات و لە وڵاتی میسر جێگیر بوو لە ڕێکەوتی 27/07/1980 لەقاهیرە کۆچی دوای کرد. 40 ساڵ بەزەبری کوتەک و پۆلیسی نهێنی ساواک بە پاڵپشتی ئەمریکاو ئەوروپای رۆژئاوا، حوکمی مەملەکەتی ئیرانی کرد، تا لە 11/02/1979 دا لەلایەن ئیسلامیەکانەوە روخێنراو کۆماری ئیسلامی جێگەی گرتەوەو تا ئەمڕۆ بەردەوامە.\nحەمەرەزا زمانی ئینگلیزی و فەرەنسی بە باشی دەزانی، لەسویسرا خویندبووی، حەزی لە گەران و جل و بەرگی جوان و کەشخەو ئاهەنگ و خۆشیەکانی ژیان بوو، وەک شایەکی خەیاڵی ناو چیرۆکە خەیاڵیەکان دەژیاو ژیانیکی خۆشی هەبوو.\nزەبەنگ بەهادین: یەکێتی نیشتیمانی و مەنجەلی ماست.\nعه‌بدوڵا که‌ریم مه‌حمود: به سیناریۆی سه‌رکرده‌کان، براکان یه‌کتریان ده‌کوشت.


کوردیپێدیا - قوباد تاڵەبانی هەڵوێستی خۆی لەسەر گرژییەکانی شنگال راگەیاند\n📝 قوباد تاڵەبانی هەڵوێستی خۆی لەسەر گرژییەکانی شنگال راگەیاند | پۆل: بەڵگەنامەکان | زمانی بابەت: 🏳 کوردیی ناوەڕاست\nقوباد تاڵەبانی هەڵوێستی خۆی لەسەر گرژییەکانی شنگال راگەیاند\nخوشک و برا ئێزدییەکانمان چاوەڕێی ئەوەیان لێدەکردین برینەکانیان ساڕێژ بکەین نەک بەبەرچاوی ئەوانەوە جورئە‌ت بنوێنین لولەی تفەنگەکانمان بکەینە یەک.\nئەوەی ئەمڕۆ لەشنگال روویدا لەدڵەوە نیگەرانی کردم، ئێستا لەهەموو کات زیاتر پێویستمان بەوەیە لەیەک سەنگەردا بین دژی دوژمنانی کورد.\nخۆ ناشێ هەر وا بەزوویی بیرمان بچێتەوە کە دوێنێ بوو شەڕڤانان بەرگرییان لەشنگال و مەخمورو کەرکوک دەکردو پێشمەرگەش لەکۆبانێ سنگی دەنا بەگولەوه.\n➕ ئەم بابەتە لەلایەن: (هاوڕێ باخەوان)ەوە لە: Mar 4 2017 12:56PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 4 2017 12:57PM باشترکراوە


مەلالا كتێبێكی نوێ بڵاودەکاتەوە\n- 1/3/2019 2:31:00 PM 3100 جار خوێندراوەتەوە\nپاش بڵاوكردنەوەی كتێبی یادەوەریەكانی (من مەلالام) و كتێبێك بۆ منداڵان بە ناوی (پێنوسە سیحراویەكەی مەلالا)، كتێبی سێیەمی مەلالا یوسفزای ئامادەیە بۆ بڵاو كردنەوە.\nكتێبە نوێیەكەی مەلالا یوسفزای ناوی (ئێمە ئاوارەبووین: گەشت و چیرۆكەكانی من لە كچە ئاوارەكانی جیهانەوە )ە، وا بڕیارە لە بەرواری 8ی كانونی دووەمی ئەمساڵدا دا بڵاو بكرێتەوە لە لایەن (Brown Books for Young Readers,) كە هەمان دەزگایە كتێبەكانی پێشووی بڵاوكردووەتەوە.\nمەلالا لە كتێبەكەی دا تیشك دەخاتە سەر ئەزمونە بێهاوتاكانی خۆی و ململانێ جۆراوجۆرەكانی ئەو كچە گەنجە ئاوارانەی كە لە گەشتەكانی دا چاوی پێیان كەوتووە، هەروەها باسی سەرەتای ئاوارەبوونی خۆی لە ناوخۆی پاكستان دەكات لە تەمەنی منداڵی دا، و ئاڵنگاریانەی کە رووبەڕووی بووەتەوە بە هۆی ئەوەی نەیتوانیوە بگەڕێتەوە نیشتیمانی خۆی.\nسەبارەت بە کتێبە نوێکەی، مەلالا لە چاوپێكەوتنێكیدا لەگەڵ ڕۆژنامەی پارادی وتی" ئێمە ئاوارە بووین ناونیشانەكەیەتی، چونكە دەمانەوێت بەیەكەوە یارمەتی خەڵكی دیکە بدەین بۆ تێگەیشتن لە قەیرانی ئاوارەكان و چۆنیەتی یارمەتی دانیان".\nمەلالا بە تەنیا ئەزمونەكانی خۆی باس ناكات بەڵكو "ئەزمونە بە تاڵەکانی"ئەو كچە گەنجانەش كە لەو دەچن و بەسەرهاتی هەندێك لە ئاوارەكانی دیکە باس دەكات كە لە پشتی ئامارەكانەوەن و ڕۆژانە لە بارەیانەوە دەخوێنینەوە.\n"هیوادارم چیرۆكی زەینەب و موزوون یادی خوێنەر بهێننەوە كە ئاوارەكان زۆر لە ئامارە مەزنەكان و مانشێتە دڵتەزێنەكان زیاترن" مەلالا وای وت.\nیەكێك لە بیرۆكەكانی دیکە كە مەلالا لە كتێبەكەیدا باسی دەكات چەمكی (نیشتیمان)ە، مەلالا تیشكی خستە سەر نیشتمانی هەموو ئەو ئاوارانەی چیرۆكەكانی و وتی " لەو ئاوارە كچانە دەبیستم كە دەیانەوێت گەشە بە پەروەردە و فێركردنیان بدەن بۆ ئەوەی بتوانن ڕۆژێك بگەڕێنەوە نیشتمانەكانیان و ئەو كاولكاریانەی كە بە هۆی ململانێكان یاخود كارەساتە سروشتیەكانەوە ڕوویانداوە سەرلەنوێ بنیاتبنێنەوە".\nمەلالا یووسفزای، لەدایکبووی١٢ی تەموزی تەموز ١٩٩٧، کچە چالاکوانی بواری خوێندن و پەروەردەی ژنانە، مەلالا بە ھۆی چالاکییەکانی لە بواری بە دەست ھێنانی مافەکانی ژنان ناسراوە، مەلالا بەھۆی چالاکییەکانیەوە لەتشرینی یەکەمی ٢٠١٢ی کەوتە بەر ھێرشی تاڵیبان و بە ھۆی تەقەی تفەنگەوە بریندار بوو، دواتر ئەم ڕووداوە کەوتە بەرچاوی زۆرێک لە میدیاکانی جیھان و گرینگییەکی زۆر درا بە چالاکییەکانی مەلالا و کەمپەینگەلێکی ئاشتی خوازانە بۆ پاراستنی مەلالا و مافەکانی ژنان لە وڵاتانێک وەکوو پاکستان بە ڕێ کەوت\nلە ساڵی ٢٠١٣دا یەکێک لە کاندیداکانی خەڵاتی نۆبێلی ئاشتی بوو و لە ساڵی ٢٠١٤دا لەگەڵ کایلاش ساتیارتی بوو بە وەگری ئەم خەڵاتە.\nڤیدیۆ؛ ئەلبومی یادگاریەکانی خەلیل سدیقی بڵاودەکرێتەوە\nعەدنان كەریم زنجیرەیەک كۆنسێرت لە هەرێمی کوردستان ساز دەكات


رێگاي ئێوه ئابوري » بەڵا نەبڕاوەکەی پەکەکە لەهەرێمی کوردستان\nبەڵا نەبڕاوەکەی پەکەکە لەهەرێمی کوردستان\nماوەی چەند ڕۆژێكە سوپای توركیا بە فڕۆكە و تۆپخانەكانی بەچڕی چەند ناوچەیەكی شارەدێی سیدەكانی دەڤەری برادۆست تۆپباران دەكات، بەوهۆیەشەوە دانیشتووانی (3) گوندی ئەو سنوورە ناوچەكانیان چۆڵكرد. ئەمە بەهۆی بوونی پارتی كرێكارانی كوردستانی توركیا (پەكەكە) لە سنوورەكەیە کە بۆتە هۆی لەناوچوونی دەیان سەر مەڕ و بزنی هاووڵاتییەكی شاردەێی سیدەكان.\nلەمبارەوە كرمانج عیزەت قایمقامی سۆران، بە میدیاکانی هەرێمی کوردستان راگەیاند: بەیانی ئەمڕۆ شەممە 1/6/2019 تۆپخانەكانی سوپای توركیا، بەهۆی بوونی پارتی كرێكارانی كوردستان (پەكەكە) لە شوێنەكەدا ناوچە سنوورییەكانی گوند و ئاواییەكانی شارۆچكەی سیدەكانیان لە دەڤەری سۆران بۆردوومان كرد و لە ئەنجامدا زیاتر لە (20) سەر مەڕ و بزنی هاووڵاتییەك بەناوی (شێخە حەمەدەمین) دانیشتووی گوندی خەلیفان، سەر بە شارۆچكەی سیدەكان بوونە قوربانی. پێویستە (پەكەكە) لە گوندو ئاوایەكان دوور بكەوێتەوە و چیتر خەڵكی سڤیلی ئەم ناوچانە نەبنە قوربانی رەوشی سەربازی، پارتی كرێكارانی كوردستانی توركیا و بۆردومانەكانی سوپایی توركیا.\nڕەمەزان شێخان دانیشتووی گوندی خەلیفانی شارەدێی سیدەكانیش لەمبارەوە وتی: بەرەبەیانی ئەمڕۆ 1/6/2019 سوپای توركیا بە فڕۆكە گوندەكەیانی بۆردوومان كرد و بەوهۆیەوەش 30 سەر ئاژەڵیان لەناووچون و هەریەك لە گوندەكانی (خەلیفان، ئاڵەكان و سیران) چۆڵكران. بۆردوومانەكان زیانی گیانی نەبووە تەنها زیانی بۆ مەڕ و ماڵات و پوش و پاوانی ناوچەكە هەبوە و تائێستاش بۆردوومانەكان بەردەوامی هەیە.\nجێی ئاماژەیە، ماوەی دوو ساڵە سوپای توركیا بەدرێژایی 40 كم خاكی باشووری كوردستانیان بەزاندووە ولەئێستاشدا بنكە و بارەگاكانی خۆیان لە ناوچەكانی (چیادێل، چیای شەكیو، چیای كتكین، گەرووی سیران، گەروی كەوەرت) جێگیركردووە. ئەمە بە هۆی خۆحەشاردانی پەکەکەیە لەناوچەکە کە بۆ ئەوەی خۆی بپارێزێت لەنێزیک گوندەکان بارەگا دادەنێت و پارە و باج و سەرانە لەخەڵکی وەردەگرێت و بۆتە هۆکاری ئازاری خەڵکی ناوچەکە. ئەم خەڵکە ساڵانێکە گیروودەی ئەم بەڵایە بوونە و هانای بۆ زۆر شوێن بردووە بەڵام بوونی پەکەکە لەناوچەکە و هەڵاتنی لەتورکیا و هێنانی ئەو بەڵایە بۆ هەرێمی کوردستان و بێدەنگی دەسەڵاتەکانی ئێراق، گرێدراوی مامەڵە و فۆرمێل و بەرژەوەندیە رامیاری و ئابووریەکانە کە وای کردووە پەکەکەش لەوە بە سوودی خۆی کەڵک وەربگرێت و باجەکەشی بەس خەڵکی بێ دەسەڵاتی ناوچەکە دەیدەن.\nبرچسب ها : ئاڵەكان , پەکەکە , چیادێل , چیای شەكیو , چیای كتكین , خەلیفان , سیران , گەرووی سیران , گەروی كەوەرت , هەرێمی کوردستان


6. 👁 بلس\n40. 👁 تەلان\n41. 👁 جوخین گەلا\n42. 👁 جیلیا\n50. 👁 خەزنێ ە بەربیان\n64. 👁 سامان\n70. 👁 سیرەوە\n83. 👁 شێوەگوار\n84. 👁 شەمزین کەڵا\n85. 👁 شەوشانە\n86. 👁 عەرەب کۆلان\n87. 👁 فەقێوەسلمان\n92. 👁 گلان گەردی\n93. 👁 گلەڕەش\n96. 👁 لورمامک


ئه‌مریكا بڕی ٢٠٠ ملیۆن دۆلار وه‌ك هاوكاریی پێشكه‌شی عێراق ده‌كات\nوه‌زیری ده‌ره‌وه‌ی عێراق، فوئاد حوسێن ئاشكرایكرد له پرسی به‌ره‌نگاربوونه‌وه‌ی تیرۆردا له‌گه‌ڵ ئه‌مریكادا له‌هه‌مان پێگه‌دان و له‌گه‌ڵ واشنتۆن له ژماره‌یه‌ك بواری جۆراوجۆردا یاداشتی لێكتێگه‌یشتن واژوو ده‌كه‌ن.\nگەڕی دووەمی گفتوگۆی ستراتیژیی نێوان عێراق و ئەمریکا لە واشنتۆن ئامادەبوونی وەزیری دەرەوەی عێراق، فوئاد حوسێن و هاوتا ئەمریکییەکەی، مایک پۆمپیۆ بەرێوەچوو و دواتر فوئاد حوسێن و مایک پۆمپیۆ كۆنگره‌یه‌كی رۆژنامه‌وانیی هاوبه‌شیان سازكرد.\nفوئاد حوسێن باسی له‌وه‌كرد جه‌ختیان له گرنگیی به‌رده‌وامییدان له دیالۆگیان له بواره‌كانی وزه، ته‌ندروستیی و كولتووریی له‌گه‌ڵ ئه‌مریكادا كردووه‌ته‌وه و رایگه‌یاند: "له‌گه‌ڵ ئه‌مریكادا له ژماره‌یه‌ك بواری جۆراوجۆردا یاداشتی لێكتێگه‌یشتن واژوو ده‌كه‌ین. ئه‌مریكا دۆستی عێراقه. به‌غدا و واشنتۆن له به‌ره‌نگاربوونه‌وه‌ی تیرۆردا له هه‌مان پێگه‌دان".\nوه‌زیری ده‌ره‌وه‌ی عێراق جه‌ختی له‌وه‌شكرده‌وه كه له‌چوارچێوه‌ی ده‌ستوه‌رنه‌دان له كاروباری ناوخۆی عێراق، خوازیاری په‌ره‌دانن به په‌یوه‌ندییه‌كانیان له‌گه‌ڵ وڵاتانی دراوسێ.\nلای خۆیه‌وه وه‌زیری ده‌ره‌وه‌ی ئه‌مریكا، مایك پۆمپیۆ، رایگه‌یاند: "پشتیوانیی له حكوومه‌تی عێراق بۆ ئه‌نجامدانی هه‌ڵبژاردنی پێشوه‌خت ده‌كه‌ین. به‌ڵێنمان دا ٢٠٠ ملیۆن دۆلار پشتیوانیی پێشكه‌شی عێراق بكه‌ین. ئومێدی عێراقێكی داماڵراو له گه‌نده‌ڵیی ده‌كه‌ین".\nپێشتر گوتەبێژی وەزارەتی دەرەوەی عێراق، ئەحمەد سەحاف لە راگەیەنراوێکدا ئاماژەی بەوە کردبوو، بە ئامادەبوونی وەزیری دەرەوەی عێراق، فوئاد حوسێن و هاوتا ئەمریکییەکەی، مایک پۆمپیۆ، گەڕی دووەمی گفتوگۆی ستراتیژیی نێوان عێراق و ئەمریکا لە واشنتۆن دەستیپێکردووه.\nگەڕی یەکەمی گفتوگۆی ستراتیژییی نێوان عێراق و ئەمریکا لە واشنتۆن لە ١١ی حوزەیرانی رابردوو لە رێگەی ڤیدیۆ کۆنفرانسەوە بەڕێوەچوو.\nدوێنی سێشەممە، سەرۆکوەزیرانی عێراق، مستەفا کازمی بە سەرۆکایەتی شاندێکی وڵاتەکەی کە لە ژمارەیەک وەزیر و راوێژکار پێکهاتووە، بە سەردانێکی فەرمی بەرەو ئەمریکا بەڕێکەوت.\nهاوکات بڕیارە سبەی پێنجشەممە، مستەفا کازمی لەگەڵ سەرۆکی ئەمریکا، دۆناڵد ترەمپ کۆببێتەوە.


www.komalah.org - راگه‌یاندن\nلاپه‌ڕه‌ی سه‌ره‌کی | راگه‌یاندن\nراگه‌یاندنی به‌ڕێوه‌چوونی كۆنگره‌ی یازده‌هه‌می حیزبی كومۆنیستی ئێران\nكۆنگره‌ی یازده‌هه‌می حیزبی كومۆنیستی ئێران له نیوه‌ی یه‌كه‌می مانگی خاكه‌لێوه‌ی ١٣٩٢ رێكه‌وتی نیوه‌ی دووهه‌می مانگی مارس به‌ڕێوه‌چوو . ئه‌و كۆنگره‌یه به به‌شداری نوێنه‌رانی ته‌شكیلاتی نهێنی له ... درێژه‌ی هه‌واڵ\nڕاگه‌یاندنی كومیته‌ی ناوه‌ندی حیزبی كومونیستی ئێران به‌بۆنه‌ی 8 هه‌شتی مارس رۆژی جیهانی ژن\nسه‌رده‌می یه‌كسه‌د و سێهمین ساڵیادی هه‌شتی مارس رۆژی هاوپشتی خه‌باتكارانه‌ی ژنان، به گێژاوه و قه‌یرانی گه‌وره پێناسه ده‌كرێت. هیچ گۆشه‌یه‌ك له‌م دنیایه نیه ... درێژه‌ی هه‌واڵ\nڕاگه‌یاندنی كۆمیته‌ی ناوه‌ندی حیزبی كومونیستی ئێران سه‌باره‌ت به هێرش بۆسه‌ر ئوردوگای سازمانی موجاهیدنی خه‌ڵكی ئێران له نێو خاكی عێڕاق\nبه‌پێی ڕاپۆرتی هه‌واڵنێریه‌كان، سه‌عات 5 و 45 ده‌قه‌ی سه‌رله‌به‌یانی شه‌ممه 21ی مانگی رێبه‌ندانی 1391 رێكه‌وتی 9ی فێوریه‌ی 2013 كه‌مپی" لیبرتی" شوێنی نیشته‌جێ بوونی ... درێژه‌ی هه‌واڵ\nراگه‌یاندنی کومیته‌ی ناوه‌ندی حیزبی کومونیستی ئێران به‌بۆنه‌ی گیان له‌ده‌ستدانی 8 که‌س له کرێکارانی مه‌عده‌نی به‌ردی خه‌ڵوزی ته‌به‌س\nبه‌پێی ئه‌و راپۆرتانه‌ی بڵاو کراونه‌ته‌وه، له سه‌عات 10 و نیوی شه‌وی رۆژی سێشه‌ممه 28 مانگی سه‌رماوه‌ز، ته‌رمی ئاخرین قوربانی ته‌قینه‌وه‌ی مه‌عده‌نی "یال شومالی" ... درێژه‌ی هه‌واڵ\nراگه‌یاندنی به‌ڕێوه‌چوونی پلینۆمی دووهه‌می كومیته‌ی ناوه‌ندی كۆمه‌ڵه\nدووهه‌مین پلینۆمی كومیته‌ی ناوه‌ندی كۆمه‌ڵه هه‌ڵبژێردراوی كۆنگره‌ی ١٥، له هه‌فته‌ی كۆتایی مانگی سه‌رماوه‌ز به به‌شداری ئه‌ندامانی كومیته‌ی ناوه‌ندی كۆمه‌ڵه و به‌شداری ئه‌ندامانی ... درێژه‌ی هه‌واڵ\nڕاگه‌یاندنی کومیته‌ی ناوه‌ندی حیزبی کومونیستی ئێران به بۆنه‌ی ١٦ ئازه‌ر رۆژی خوێندکار (١٣٩١)\nئه‌مساڵ بزووتنه‌وه‌ی خوێندکاری ئێران له بارودۆخێکدا له ١٦ سه‌رماوه‌ز رۆژی خوێندکار نزیک ده‌بێته‌وه، که درێژه و قوڵ بوونه‌وه‌ی قه‌یرانی ئابووری سه‌رمایه‌داری ئێران و کاردانه‌وه‌ی دواهاته‌کانی ... درێژه‌ی هه‌واڵ\nراگه‌یاندنی کومیته‌ی ناوه‌ندی حیزبی کومۆنیستی ئێران به بۆنه‌ی رۆژی جیهانی خه‌بات بۆ لابردنی سزای ئێعدام\n(ئۆكتۆبری 2012) رۆژی 10ی ئۆكتۆبر رێكه‌وتی 19ی مانگی ڵه‌زبه‌ر ڵۆژی جیهانی خه‌بات بۆ لابردنی سزای ئێعدامه. ئه‌وه‌یکه له ده‌یه‌ی دووهه‌می سه‌ده‌ی بیست و یه‌کدا ... درێژه‌ی هه‌واڵ\nراگه‌یاندنی کومیته‌ی ناوه‌ندی حیزبی کومۆنیستی ئێران به بۆنه‌ی ده‌ست پێکردنی ساڵی نوێی خوێندنی (1392 – 1391)\nکارنامه‌ی ره‌شی کۆماری ئیسلامی له بواری ئاموزش و په‌روه‌رش دا ساڵی نوێی خوێندن له بارودۆخێکدا ده‌ست پێده‌کات که ئاماره ره‌سمیه‌کان باس له بێبه‌ش بوونی ... درێژه‌ی هه‌واڵ\nراگه‌یاندنی کومیته‌ی ناوه‌ندی حیزبی کومۆنیستی ئێران به بۆنه‌ی 25ی نوامبر "رۆژی جیهانی سڕینه‌وه‌ی توندوتیژی دژبه ژنان"\nزیاتر له یه‌ک ده‌یه به‌سه‌ر ده‌رچوونی بڕیارنامه‌ی رێکخراوی نه‌ته‌وه یه‌کگرتوه‌کان سه‌باره‌ت به دیاریکردنی رۆژی 25ی نوامبر، رێكه‌وتی 5ی سه‌رماوه‌ز وه‌ک "رۆژی سڕینه‌وه‌ی توندوتیژی ... درێژه‌ی هه‌واڵ\nله مافی كۆچبه‌رانی ئه‌فغانی دیفاع بكه‌ین\nهێرشی وه‌حشیانه و رێكخراوی رژیمی كۆماری ئیسلامی بۆ سه‌ر كۆچبه‌رانی ئه‌فغانستانی دانیشتووی ئێران له چه‌ند رۆژی رابردوودا، لوتكه‌ی سیاسه‌تی ره‌گه‌زپه‌ره‌ستانه و فاشیستی ... درێژه‌ی هه‌واڵ\n1 2 3 4 5 6 7 8 9 10 سه‌رجه‌م: 138 | ئه‌نجامه‌کان: 71 - 80


https://1baiser.com ملیارێک و ٦٢٠ ملیۆن دینار دەدرێت بە ئەندامانی ئەنجوومەنی پارێزگاکان |\nHome سەرەکی ملیارێک و ٦٢٠ ملیۆن دینار دەدرێت بە ئەندامانی ئەنجوومەنی پارێزگاکان\nبە ٨٠%ی مووچەکانیشیان خانەنشین دەکرێن\nئەندامانی ئەنجوومەنی پارێزگاکانی هەرێم کە ژمارەیان ٩٠ ئەندامە و مانگانە ٣ ملیۆن دینار مووچەیانە، مووچەی شەش مانگ بەسەر یەکەوە وەردەگرن کە بۆ هەر یەکێکیان دەکاتە ١٨ ملیۆن دینار و بە ٨٠%ی مووچەکانیشیان خانەنشین دەکرێن، ئەندامەکانیش ئەو پارەیە بە مافی یاسایی خۆیان دەزانن.\nماوەی یاسایی ئەنجوومەنی پارێزگاکان کۆتایی هاتووە و ئەندامەکانیشیان لە هەر سێ ئەنجوومەنی پارێزگاکانی هەولێر و سلێمانی و دهۆک مووچەی شەش مانگی ئیکرامییان پێ دەدرێت و دواتریش بە ٨٠%ی مووچەکانیان خانەنشین دەکرێن. بۆ هەر ئەندامێکی ئەنجوومەن کە سێ ملیۆن دینار مووچەکەیەتی، مووچەی شەش مانگەکەی ١٨ ملیۆن دەکات و ئەو پارەیەشی دەدرێت بە هەر ٩٠ ئەندامەکە ملیارێک و ٦٢٠ ملیۆن دینارە.\nبارزان سدیق سواره، ئه‌ندامی ئه‌نجوومه‌نی پارێزگای هه‌ولێر بۆ ״ئاژانس״ وتی: ״ئەو پارەیە بۆ هەر کەسێکی کەرتی گشتی کە خانەنشین دەکرێت پێی دەدرێت و بە پێی یاساش ڕێکخراوە.״\nئەنجوومەنی پارێزگای هەولێر لە ٣٠ ئەندام و سلێمانی لە ٣٢ ئەندام و دهۆکیش لە ٢٨ ئەندام پێک دێن.\nنیاز سه‌ید حه‌مه‌لاو، ئه‌ندامی ئه‌نجوومه‌نی پارێزگای سلێمانی بۆ ״ئاژانس״ وتی: ״پڕۆژه‌یاسای چاكسازی له په‌رله‌مان په‌كی كه‌وتووه و كاتێك كه خوێندنه‌وه‌ی دووه‌می بۆ كرا، بڕیار له‌سه‌ر خانه‌نشینبوونی ئه‌ندامانی ئه‌نجوومه‌نی پارێزگاكان ده‌درێت.״\nئەگەرچی تا ئێستا چارەنووسی ئەنجوومەنی پارێزگاکانی هەرێم یەکلایی نەکراوەتەوە، بەڵام ئەندامانی ئەم خولەی ئەنجوومەنەکان ئەو پارەیە دەیانگرێتەوە.\nوتیشی: ״له‌م خوله‌دا تەمەن 24 ساڵ هه‌یه یه‌كه‌م دامه‌زراندنی بووه به ئه‌ندامی ئه‌نجوومه‌نی پارێزگا بۆیه نادادپه‌روه‌رییه ئه‌و كه‌سانه خانه‌نشین بكرێن.״\nجگە لە مووچەی تەواوەتی شەش مانگ بەسەر یەکەوە کە دەدرێت بە ئەندامانی ئەنجوومەنی پارێزگاکان، بە ٨٠%ی مووچەکانیشیان خانەنشین دەکرێن کە بۆ هەریەکێکیان دەکاتە ٢ ملیۆن و ٤٠٠ هەزار دینار و کۆی ئەو پارەیەش مانگانە دەدرێتە مووچەی خانەنشینیی ئەندامانی ئەنجوومەنی پارێزگاکان بڕی ٢١٦ ملیۆن دینارە.\nمحه‌مه‌د شێخ وه‌هاب، ئه‌ندامی ئه‌نجوومه‌نی پارێزگای سلێمانی بە ״ئاژانس״ی وت: ״هه‌ر ئه‌ندامێكی ئه‌نجوومه‌نی پارێزگاكان له كاتی خانه‌نشینبوونیان به لێبڕینی 150 هه‌زار دیناری مانگانه له مووچه‌ی چوار ساڵی ڕابردوودا ئیكرامیی شه‌ش مانگی بۆ ده‌گه‌ڕێته‌وه.״


ئەندامێكی ئەنجومەنی نوێنەران بڕیاری دەستگیركردنی بۆ دەركرا – تۆڕی میدیایی خەڵک\n2019/11/18 - 9:55 PM\nناوەندی ڕاگەیاندنی ئەنجومەنی باڵای دادوەری عیراق بڵاویكردەوە، دادگای لێكۆڵینەوەی كەرخ تایبەتمەند بە دۆسیەكانی دەستەی دەستپاكی بڕیاری دەستگیركردنی بۆ تەڵاڵ زەوبەعی ئەندامی ئەنجومەنی نوێنەرانی عیراق دەركرد.\nناوەندی ڕاگەیاندنی ئەنجومەنی باڵای دادوەری عیراق لە ڕاگەیەنراوێكدا ئاماژەی بەوەدا، پشت بەستن بە بڕگەكانی یاسای سزادانی عیراقی ژمارە 308، دادگای لێكۆڵینەوەی كەرخ تایبەتمەند بە دۆسیەكانی دەستەی دەستپاكی بڕیاری دەستگیركردنی بۆ تەڵاڵ زەوبەعی ئەندامی ئەنجومەنی نوێنەرانی عیراق دەركردووە.\nناوەندی ڕاگەیاندنی ئەنجومەنی باڵای دادوەری عیراق ڕوونیشیكردووەتەوە، لە بڕیارەكەدا گەشتكردن لەسەر ئەو ئەندامەی ئەنجومەنی نوێنەرانی عیراق قەدەغەكراوە، هەروەك بڕیاریشدراوە دەستبگیرێت بەسەر سەروەت و سامانی گواستراوە و نەگواستراوەیەدا.\nئەنجومەنی باڵای دادوەری عیراقئەنجومەنی نوێنەرانی عیراقتەڵاڵ زەوبەعیدەستەی دەستپاكیكەرخ\nهەواڵگری عیراق: سەركردەكانی داعش بەپێدانی بەرتیل لە سوریاوە چوونەتە توركیا


شوێن‌پێی ئێران لە عێڕاقی داهاتوودا – KDPmedia\nHomeوتارشوێن‌پێی ئێران لە عێڕاقی داهاتوودا\nئامریکا بە دەوڵەتی عێراق و هاوبەشە سیاسییەکانی خۆی لەم وڵاتەی ڕاگەیاندوە، کە بەتەمایە باڵوێزخانەی خۆی لە بەغدا دابخا، بێتوو هێرش کردنە سەر باڵیۆزخانە و نێردە دیپلۆماسییەکان لە لایەن میلیشیا چەکدارەکانی سەر بە کۆماری ئیسلامیی ئێرانەوە درێژەی هەبێ.\nئەحمەد مەلا تەلال، وتەبێژی سەرۆک وەزیری عێراق ڕایگەیاندوە کە هیوادارە ویلایەتە یەکگرتووەکانی ئامریکا بەم بڕیارەی خۆیدا بچێتەوە، چونکی ئەم هەڵوێستە دەبێتە پاڵپشتێک بۆ ئەم گرووپ و ڕەوتە دژ بەیاساکان کە هەردەم هەوڵ دەدەن کە پێوەندییەکانی نێوان ئامریکا و عێراق لاواز بکەن.\nئەم هەڵوێستەی ئامریکا دوای ئەوە هات کە کازمی، سەرۆک وەزیرانی عێراق دەستی بە کۆمەڵێک بە چاکسازی کرد لەم وڵاتەدا و یەکەم هەنگاویشی لە پێوەندییەدا بە کەم کردنەوەی دەسەڵاتی حەشدی شەعبی لە دامودەزگا حکوومی و جوومگەکانی دەسەڵات دەستی پێ کرد.\nلەگەڵ دەست بەکار بوونی کازمی، بەشی دژە تێرۆری عێڕاق کە ڕاستەوخۆ لەژێر چاودێری و فەرمانی سەرۆک وەزیراندا کار دەکا، بە هێرش کردنە سەر بەشێک لە میلیشیاکانی حەشدی شەعبی و دەست بەسەر کردنی هێندێک لە بەرپرسانی ئەم ڕێکخراوەیە نیشانی دا کە سەرۆک وەزیرانی عێراق لە مەڕ لاوازکردنی حەشدی شەعبی سوورە و بۆ ئەم مەبەستەش پاڵپشتی و پشتیوانیی وڵاتانی ڕۆژئاوا و وڵاتانی عەرەبیشی لەگەڵە.\nکێشەی میلیشیا چەکدارەکانی بەناو حەشد لانیکەم بابەتی یەک ساڵی ڕابردووی گۆڕەپانی سیاسیی عێراق بووە و سەرەڕای ئەوەی کە دامەزرانی ئەم گرووپە بە فتوای ئایەتوڵڵا سیستانی بۆ بەرنگار بوونەوەی داعش بوو، بەڵام قۆناغی داوای داعش و ئەرکی ئەم گرووپە چەکدارانە هەمیشە بۆ سیاسەتمەدارانی عێراق جێگای پرسیار بووە. لەگەڵ کۆتایی هاتنی شەڕی داعش هێندێک لەم چەکدارانە بۆ نموونە چەکدارانی سەر بە موقتەدا سەدر و هەروەها چەکدارانی سەر بە مەرجەعیەت چەکەکانی خۆیان دانا و کۆتاییان بە ئەرکەکانی خۆیان هێنا، بەڵام ئەم لەق و پۆیانەی سەر بە کۆماری ئیسلامیی ئێران بوون ئامادە نەبوون چەک دابنێن و کەوتنە ڕێکخستنی خۆیان لە ڕێکخراوەیەکی هاوشێوەی سپای پاسدارانی کۆماری ئیسلامی ئێراندا، کە زۆربەی سیاسەتمەدارانی عێراقی دژی ئەم ویست و تەمایەن.\nئەم ناکۆکییانەش بە شێوەیەکی نافەرمی بەغدای دابەشی دوو بەشی دژبەر و لایەنگەری چەکدار مانەوەی حەشدی شەعبی کردوە و لوتکەی ئەم ناکۆکییانەش لە کار لادانی فەرماندەی دژە تیرۆری عێراق لە لایەن سەرۆک وەزیرانی ئەوکاتی عێراق، عادڵ عەبدولمەهدی بوو کە خۆپێشاندان و ناڕەزایەتییەکی زۆری لێ کەوتەوە، هاوشێوەی ئەم بابەتەش کوژرانی قاسم سولیمانی و ئەبوو مەهدی موهەندیس بوو کە ڕۆڵێکی گرینگی بیینی لە پەرە پێدان بەم ناکۆکییانە و کورت کردنەوەی دەستی ڕێژیمی ئێران و دانانی سنوورێک بۆ سەرەڕۆییەکانی کۆماری ئیسلامی. دواتر کە کازمی بە سەرۆک وەزیرانی عێراق هەڵبژێردرا، کەوتە جێبەجێ کردنی بەڵێنەکانی لە بواری چاکسازیدا کە سنووردار کردنی چالاکییەکانی حەشد یەک لەوان بوو، بە تایبەت کە کار و کردەوەکانی حەشدی شەعبی لە هەموو ئەو ماوەیەدا خۆی لە تێکدانی سەقامگیریی عێڕاق و نائەمن‌کردنی کەشی سیاسی و جووڵەی دیپلۆماتیک بۆ باڵوێزخانەی وڵاتانی ئەمریکا و ئورووپادا ددیتەوە. کۆماری ئیسلامی ئێرانیش هەموو هەوڵی خۆی دا کە شکەست بەم هەوڵانەی کازمی بێنێ.\nلە ئێستادا سەرۆک وەزیرانی عێراق لە نوێتری فەرمانی خۆیدا بڕیاری داوە نوێنەرایەتیی حەشدی شەعبی لە فرۆکەخانەکان دابخا و هەروەها بریاری داوە کە ئەم هێزە چەکدارە لەسەر دەروازە سنوورییەکان بکشێتەوە و بەم کارە بتوانێ توانای ئەم گرووپانە لە ڕووی داراییەوە لاواز بکا.\nڕاستیەکی حاشا هەڵنگرە کە لە دوای کوژرانی قاسم سولێمانی ڕۆڵی ئێران لە عێراق لاوازتر لە هەموو کاتێکە و لەم پێوەندییەشدا نابێ دەوری مستەفا کازمی لە بەر چاو نەگیرێ. بەڵام ئەوەی جێگەی هەڵوێستە کردنە ئەوەیە کە، داهاتووی ئەم وڵاتە بەستراوەتەوە بە هەڵبژاردنەکانی سەرۆک کۆماریی ئامریکا و هاتنە سەر کاری دەوڵەتی نوێ لەم وڵاتە.\nئیدارەی ترامپ لە سەروبەندی دەست پێکردنی هەڵبژاردنەکان ڕیسکی داگیرکردنی باڵێۆزخانەی خۆی لە بەغدا بە گرینگ دەزانێ و نایهەوێ جارێکی تر ئەزموونی باڵێۆزخانەی خۆی لە “بێن غازی”ی لیبیی بۆ دووبارە ببێتەوە، بۆیە هەڕەشەی داخستنی باڵیۆزخانەی خۆی دەکا لە بەغدا. هەر لەم پێوەندییەشدا چەکدارە توندڕەوەکانی حەشدی شەعبیی نیزیک لە ئێران لە هێرشێکی مووشەکیی ناسەرکەوتوو بۆ سەر فرۆکەخانەی نێودەوڵەتیی هەولێر کە هێزەکانی هاوپەیمانانی لێ جێگیرن و نیزیک لە بنکەیەکی حیزبی دێموکراتی کوردستانە، هەوڵیان دا پەیامێک بۆ هێزەکانی هاوپەیمانان بنێرێ کە هەرێمی کوردستانیش ناتوانێ بۆ ئەوان شوێنێکی ئارام بێ، ئەوە لە کاتێک‌دایە کە گەورەترین کۆنسولگەریی ویلایەتە یەکگرتووەکانی ئامریکا ڕۆژهەڵاتی نێوەڕاست لە هەرێمی کوردستانە و ئەم هەرێمە لە ڕووی ژئۆپۆلیتیکەوە گرینگیەکی تایبەتیی بۆ ئامریکا هەیە و بڕیارە سیستەمی بەرگریی پاتریۆتی لێ دابمەزرێنێ و هێرش کردنە سەری وەک شوێنەکانی تر عێراق نابێ.\nبێشک لە ئەگەری کشانەوەی باڵیۆزخانەی ئامریکا لە بەغدا و یەکانگیریی بەشێک لە باڵوێزخانە لە هەرێمی کوردستان، بەشی عەڕەبیی عێراق تووشی قەیرانێکی ئەمنیەتی دەبێ و وا وێدەچێ کە ئەم کشانەوەیەش گەمارۆ و زەختی ئابووریشی بەدوودا دێت، ئەوەش بە بارێکی دیکەدا بە زیانی ئێران دەشکێتەوە کە عێڕاق وەک حەسارخەڵوەتی سیاسی و ئابووریی خۆی چاو لێ دەکا


جووتیاره نموونه‌ییه‌كه به‌رهه‌می كشتوكاڵی كوردستان ده‌گه‌یه‌نێته ژاپۆن\nئازاد كوردستانی، جووتیاره نموونه‌ییه‌كه‌ی كوردستان\nجووتیاری نموونه‌یی كشتوكاڵ\nئازاد كوردستانی، كه به جووتیاره نموونه‌ییه‌كه‌ی كوردستان ناسراوه، له ناوه‌نده كشتوكاڵییه‌كانی وڵاتی ژاپۆن، پێشوازی لێده‌كرێت و چه‌ند به‌رهه‌مێكی كشتوكاڵیی كوردستانیشی له‌گه‌ڵ خۆی بردووه‌ته ئه‌و وڵاته.\nئازاد له ژاپۆنه‌وه به كوردستان 24ی راگه‌یاند، سه‌ردانه‌كه له‌سه‌ر داوای خۆی بووه و ئامانجی سه‌ره‌كیشی دۆزینه‌وه‌ی چاره‌سه‌ری چه‌ند نه‌خۆشییه‌كی كشتوكاڵییه كه له هه‌رێمی كوردستاندا هه‌ن، كه كرمی هه‌نار، هه‌نجیر، سێو و نه‌خۆشی ته‌ماته‌یه.\nنموونه‌یه‌ك له نه‌خۆشییه كشتوكاڵییه‌كان\nئه‌و جووتیاره نموونه‌ییه، له پێشانگایه‌كی كشتوكاڵی له ژاپۆن، 25 به‌رهه‌می كشتوكاڵی كوردستانی ناساندووه، كه بووه‌ته جێگه‌ی سه‌رنجی ژاپۆنییه‌كان و به‌شداربووانی پێشانگاكه.\nئه‌و جووتیاره كورده، كه بۆ یه‌كه‌مجار له شاشه‌ی كوردستان 24ه‌وه داهێنانه كشتوكاڵییه‌كانی نمایشكرد، ئه‌وه‌شی ئاشكرا كرد، كه له ژاپۆن تۆوی چه‌ند به‌رهه‌مێكی كشتوكاڵی ناوازه‌ی ده‌ستخستووه بۆ ئه‌وه‌ی بیانهێنێته‌وه له كوردستان بیانچێنێت.\nله‌و سه‌ردانه‌یدا ئه‌و جووتیاره، چه‌ندین دیدار و چالاكی تایبه‌ت به ناساندنی به‌رهه‌مه كشتوكاڵییه‌كانی كوردستان ئه‌نجامداوه.\nله پای هه‌وڵه‌كانی له بواری كشتوكاڵ، هه‌ریه‌كه له خه‌لیل مووسه‌وی، باڵیۆز و مه‌ریوان تۆفیق محه‌مه‌د، كۆنسوڵی عێراق له‌و وڵاته پێشوازییان لێكردووه.\nله‌و باره‌یه‌وه مه‌ریوان تۆفیق رایگه‌یاند، پشتگیری له‌و جووتیاره ده‌كه‌ن و باڵیۆزی عێراقیش به‌ڵێنی به ئازاد كوردستانی داوه، جارێكی دیكه ڤیزای ئه‌و وڵاته‌ی بۆ وه‌ربگرێت، بۆ ئه‌وه‌ی بتوانێت به فه‌رمی به‌شداری پێشانگای تایبه‌ت به كشتوكاڵ بێت و به‌هه‌رمه‌كانی نمایش بكات.\nمه‌ریوان تۆفیق ده‌ڵێت: "شانازی به‌و جووتیاره‌وه ده‌كه‌ین، كه له‌سه‌ر ئه‌ركی خۆی و وه‌ك خۆبه‌خشێك بۆ دۆزینه‌وه‌ی نه‌خۆشی كشتوكاڵیی هاتووه‌ته ژاپۆن، بۆیه نه‌مانتوانی بێهه‌ڵوێست بین و هاوكاری نه‌كه‌ین".\nئازاد كوردستانی له باره‌ی چالاكییه‌كانی ئاماژه‌ی به‌وه‌شكرد، له‌گه‌ڵ سه‌رمایه‌دارێكی باشووری ئه‌فریقا دیداری هه‌بووه، بۆ ئه‌وه‌ی سه‌ردانی ئه‌و وڵاته بكات و له نزیكه‌وه ئاگاداری به‌رهه‌مه كشتوكاڵییه‌كان بن.\nپێشتر كوردستان 24، وه‌كو یه‌كه‌مین دامه‌زراوه‌ی میدیایی، به‌رنامه‌یه‌كی تایبه‌تی له‌سه‌ر داهێنانه كشتوكاڵییه‌كانی ئه‌و جووتیاره نموونه‌ییه كرد و له‌م ڤیدیۆیه‌ی خواره‌وه‌ش ته‌واوی به‌رنامه‌كه ببینه.\n02 هاووڵاتییەکی دانیشتووی هەولێر لە ئاکرێ خنکا


خێرا و تووڕە (زنجیرەفیلم) - ویکیپیدیا، ئینسایکڵۆپیدیای ئازاد\nخێرا و تووڕە (زنجیرەفیلم)\nخێرا و تووڕەیی (بە ئینگلیزی: Fast & Furious) مافێکی میدیاییە، ناوەندیی زنجیرەکە لەسەر کۆمەڵێک فیلمی ئەکشنییە، کە ئۆتۆمبێلی شەقامی نایاسایی و دزی و سیخوڕی و خێزان لەخۆ دەگرێت، زنجیرەکە ھەروەھا کورتە فیلم، زنجیرەی تەلەفیزیۆنی، نمایشە زیندووەکان، کاییە ڤیدیۆییەکان لەخۆ دەگرێت. لە لایەن یوونیڤەرساڵ پیکچەرزەوە بڵاودەکرێتەوە.\nیەکەم فیلم لە ساڵی ٢٠٠١ بڵاوکرایەوە، کە بە چوارچێوەی سەرەتایی ئەو فیلمانە دەستی پێکرد کە سەرنجیان خستە سەر پێشبڕکێی نایاسایی شەقام، کە لە خێرای تووڕەیی (٢٠٠٩) دەرکەوت کە گەیشتە لوتکە. ئەم زنجیرەیە بەرەو دزی و سیخوڕی لەگەڵ خێرایی پێنج (٢٠١١) ڕۆیشت و چوار زنجیرەی دیکەی بەدوادا هات، کە نوێترینیان ئێف ٩ بوو، کە لە ساڵی ٢٠٢١ بڵاو کرایەوە. فیلمی ١٠ و ١١یەم بۆ کۆتایی پێهێنانی زنجیرەکە دانراون.\nلە ساڵی ٢٠٠٠، ئەکتەر پۆڵ واڵکەر لەگەڵ دەرهێنەر ڕۆب کۆهین لە سەر The Skulls کاری کرد، کۆهین گەیشتە ڕێکەوتنێک لەگەڵ بەرهەمهێنەر نیل ئێچ مۆرتز بۆ دروستکردنی فیلمێکی ئەکشنی لە یوونیڤەرساڵ پیکچەرز، نزیک بوونەوە لە واڵکەر و داوایان لێکرد کە پێشنیاری فیلمی کاری خۆی بکات بەناوی درێم، بەڵام واڵکەر پێشنیاری بۆ فیلمی Days of Thunder و Donnie Brascoی کرد.\n^ Kaufman, Amy (6 April 2015). "How Paul Walker nearly quit the 'Furious' franchise". Los Angeles Times. Retrieved 3 Aug 2018.\nوەرگیراو لە «https://ckb.wikipedia.org/w/index.php?title=خێرا_و_تووڕە_(زنجیرەفیلم)&oldid=935846»\nزنجیرە فیلمی خێرا و تووڕە\nفیلمی ڕێگاوبانی دەیەی ٢٠١٠\nمافە دەستوورییەکانی فیلمی ئەکشن\nزنجیرە فیلمی ئەکشن\nفیلمەکانی پێشبڕکێی ئۆتۆمبێڵی ئەمریکی\nڕاونانی فیلمە ئەمریکییەکان\nفیلمە دزییە ئەمریکییەکان\nزنجیرە فیلمی تاوان\nزنجیرە فیلمێک لە ساڵی ٢٠٠١ ناسێنرا\nفیلمەکان دەربارەی ئۆتۆمبێل\nمافە دەستوورییەکانی میدیاییە جەماوەرییەکان لە ساڵی ٢٠٠١ەم خراونەتە ڕوو\nزنجیرە فیلمی سیخوری\nفیلمی تەکنەلۆجیای هەستبزوێن\nزنجیرە فیلمی هەستبزوێن\nمافە دەستوورییەکانی یوونیڤەرساڵ پیکچەرز\nئەم پەڕەیە دواجار لە ١٩:٥٦ی ٢٣ی ئازاری ٢٠٢٢ نوێ کراوەتەوە.


بۆچی ھەر حیزبێک لە پارتی نزیک بێتەوە زەرەر دەکات؟ – Standard Kurd\nلەلایەن ستاندار Posted on ته‌مموز 15, 2017 ته‌مموز 15, 2017 2928 جار بینراوە 0 سەرنج\nگرفتی پارتی ئەوەیە کە ھێشتا قاچێکی لەساڵی شەستەکان دایە و بە ئەقڵییەتی حیزبی پێشڕەو و قائیدی زەرورە سیاسەت دەکات.\nئەو پاڕتانەی گیرۆدەی ئەقڵییەتی حیزبی پێشڕەو و قائیدێ زەڕورەن ناتوانن لەسەر پرەنسیپی شەراکەت مامەڵە و ھاوپەیمانێتی لەگەڵ حیزب و ھێزە سیاسییەکانی تردا بکەن. لەبری شەراگەت ھەوڵ دەدەن ھەموو حێزب و ھێزەکانی تر بکەنە پاشکۆ و سێبەری خۆیان.\nپارتیش لەسەر ھەمان پرەنسیپ، واتە پرەنسیپی حیزبی پێشڕەو و قائیدی زەڕوورە ۆ بە سێبەر و پاشکۆکردن مامەڵە و ھاوپەیمانێتی لەگەڵ ئەو حیزبانەدا دەکات کە ئامادەن لەگەڵ پارتیدا لەسەر پڕۆژەیەک ئیش بکەن، جا ئەو پڕۆژەیە کاری بەرەیی بێت، ھاوپەیمانی و یەکلیستی ھەڵبژاردن ببت، حوکمڕانی بێت یان وەک ئێستا دەبینن پرۆسەی ڕیفراندۆم بێت.\nریفراندۆم ھەلێکی باشە بۆ تێگەییشتنی ئەقڵییەتی حیزبی پێشڕەو و قائیدی زەرورەی پارتی….\nلەپرسی ڕیفراندۆمدا یەکێتی و یەکگرتوو تا ئاستی دابەشبوون و ڵێکترازان لەناو خۆیاندا دابەشی دوو بەرەی جیاواز بوونە.\nدابەشبوونەکە ڵەسەر ئەوە نییە کەگروپێک لەو دوو حیزبە باوەڕی بە ڕیفراندۆم ھەبێت و ئەویتر باوەڕی پێ نەبێت. دابەشبوونەکە لەسەر ئەوەیە کە بەشێک لەجەماوەری ئەو دوو حیزبە ھەم نایانەوێت کوێرانە دوای شیعار و سیاسەتەکانی پارتی بکەون و ببنە پاشکۆی سیاسەت و پڕۆژەکانی پارتی. بەشە ناڕازییەکەی ناو یەکێتی و یەکگرتوو بەگومانن لە ئامانج و مەرامەکانی پشت ڕیفڕاندۆمەکەی پارتی و پێیان وایە کە پارتی ئەو پڕۆسەیە بۆ ئەجێندا و مەرامە شەخسییەکانی سەرۆکی حیزبەکەی بەکار دێننێت.\nخەریکە بەکردەەوە دەردەکەوێت کە خوێندنەوە و گومانەکانی بەشە نازازییەکەی ناو یەکێتی و یەکگرتوو راست دەردەچێت و ھەروەک ریکلامەکانی پارتی بۆ ڕیفراندۆم دەری دەخات، پارتی مەسعود بارزانی گردۆتە مۆتۆ و شیعار و سیمبۆلی ریفراندۆم. ئەمەش نەک ھەر مانایەک بۆ ھاوپەیمانێتی و شەراکەتی بۆ یەکێتی و یەگگرتوو لە پڕۆسەی ڕیفراندۆمدا نایەڵێتەوە، بەڵکو ڵە پرۆسەی ریفراندۆمدا ئەو دوو حیزبە بەتەواوی دەبنە پاشکۆ و سێبەری پارتی. پاشکۆ بوون و سێبەربوونیش سەرەتایەکە بۆ لاوازبوون و تاوانەوەی ھەر حیزبێک.\nبڵاوکراوەی پێشووھەوڵێکی نوێ ی پارتی بۆ ڕازیکردنی گۆڕان\nبڵاوکراوەی نوێترفاشیزم لە مێنتاڵتی حزبەکانی باشوردا


نازناو: شەڕڤان جیلۆ ناوی تەواو: ئەیمەن باپیر مورا [ زۆرتر... 👁] ✖ ✖ 0 3 ✔ 80% ✍ ب.ج. 19-1-2020 0:33:15\nنازناو: ئێزدین شەنگالی ناوی تەواو: عەلی حوسێن خد [ زۆرتر... 👁] ✖ ✖ 0 2 ✔ 80% ✍ ب.ج. 19-1-2020 0:24:45\n✌ نزار باپیر موراد شەهیدان\n📅 کاتی تۆمارکردن Jan 18 2020 11:32PM\nنازناو: زەردەشت شەنگالی ناوی تەواو: نزار باپیر مو [ زۆرتر... 👁] ✖ ✖ 0 2 ✔ 80% ✍ ب.ج. 18-1-2020 23:32:43


ئازارەكانی دەرچوویەكی زانكۆ - قەڵەم\nئازارەكانی دەرچوویەكی زانكۆ\nتاریخ ایجاد در دوشنبه, 11 ارديبهشت 1396 19:22\nرزگار خدر امین\nكە وایە من ئەمڕۆ دووبارە لە دایك بوومە و حەق وابوو لە بری ئاھەنگی دەرچوونم ئاھەنگی لەدایك بوونێكی قێزەون بگێڕم، لە دایك بوونێك كە بەرھەمی جووتبوونێكی ناشەرعی و نادادی كۆمەڵگایەكی وێرانە. جوتبوونی حەزێکی دوو کەس كە منێکی نەفرەتی بەرهەمیەتی.\nئەو چەپكە گوڵەی ئێوە لە دەستمدا دەی بینن چەپكە گوڵێكی سادە و ساكار نیە كە لە پێكھاتەیەكی نایلۆنی و تێلێكی تێپەڕ كراو بەناویدا پێك ھاتبێت. نا نا، تكاتان لێدەكەم دۆستان ئازیزان ھەروا سادە مەیبینن! ئەوە چەپكە گوڵێكی ئەفسوناوییە سیحرێك لە هەناویدا خۆی حەشارداوە و كەسێ نیە ڕاستی و دروستی ئاشكرا بكا. ئەوەی ئێوە دەی بینن بەرھەمی شانزەساڵ خوێندنە. من و زۆرینەی وەك من دوای شانزە ساڵ ئەوە بەرھەمی ڕەنج و ماندووبونمانەو جگە لەوە ھیچی تر لە دەستماندا نیە. بۆیە زۆر لام بە نرخە و حەق وایە لە ناو سنوقێكی تایبەتیدا ھەڵی بگرم، یانیش لە ناو ئینجانەیەكی ڕەشدا لە سەر پەنجەرەكە دایبنێم و دوای مردنیش لەگەڵمدا بینێژن! پێتان سەیر نەبێ ھەر كەسێك شانزە ساڵ ھەموو ھەوڵ و ماندووبونی لە شتێكدا خەرج بكا ئەگەر بەرھەمەكەی گەردێكی بچوكی بێ سودیش بێ، ھەر لای بە نرخە. دوانزە ساڵ ڕێگای مەكتەبم تەی كرد و لەو دوانزەیە شەش ساڵی لە مەكتەبێكدا خوێندم كە گشت ڕۆژەكانی زستان پێڵاوكانم لەڕێگادا لەبەر قوڕ شوێنێكی خاوێنیان نەدەما. چەندین جار زەرفم كردوەتە پێڵاوەكانم تا بە قوڕ نەبن، دەستەكانم سەرما دەی تەزاندن و لە سەرووی ئەوەش دارو شەقازلەی مامۆستا لەولاوە بوەستێ. سێ ساڵی تر لە دواناوەندی و سێ ساڵی تر لە ئامادەی ڕامكێشا و لەدوا ساڵدا كە پۆلی ١٢ بوو ھێندەی دەساڵ ماندوی كردووم.\nئێستا لەوانەیە بڵێن ئەی عیلم و مەعریفە؟ خۆ ئەویش دەسكەوتە!\nبەڵام خۆ لێرە مرۆڤ بە عیلم و مەعریفە ناژێت بەوشتە دەژی كە لە دەستی دایە.\nڕوو لە ھەر جێگایەك دەكەی سەیری دەستت دەكەن ئاخۆ چیت لەدەس دایە!\nئێستا ژیانی من پێكھاتەیەكە لە دوو بەشی یەكسان، بەشێكی ژیانم لە خوێندن خەرج كردوو دەسكەوتەكەم چەپكە گوڵێكی ئەفسوناویە. بەشەكەی تری ژیانم لە كۆمەڵگادا خەرج كردوو، ناكامڵ و كەم ئەزمون و بێ بەھرەو بێ كار ھاتمە دەرێ. ئەمێستا ھیچ كامیان ئامادەنین بۆ ڕۆژێكیش پاداشتم كەن و بم ژیێنن و گەر بشم ھەوێت ئەو دوو بەشە لەگەڵ یەكتر كۆبكەمەوە سودێكی لێ وەرگرم ھاوشێوەی دوو شەپۆلی دژ یەكتر خاڵی دەكەنەوە.\nئێمە هەموومان وەک برینێک لە ڕوخساری کۆمەڵگاوە هەر ڕۆژە و خوێنی بێ ئاگاییمان لێ دەچۆڕێت.\nخوێندن ئەو سەرابە هەڵخەڵەتێنەرەیە هەر ئەڕۆیت و دەستت پێی ناگات، لە و دەریا فراوانە ئەچێت تۆسقاڵێک تینوێتی ناڕەوێنێتەوە.\nئێمە ئەزانین کۆتاییمان چۆنە، هەر خۆمان نا، ڕۆژێک دێت مرۆ یەکیتر وەک خۆمان فڕێی دەدەینە فەزای کۆمەڵگاوە و دووبارە گلەییەکانی من، نەفرەتەکانی من کاوێژ ئەکاتەوە. ئیتر ژیان بەم برینەوە درێژ درێژ ئەبێتەوە.


بازرگانەكان گەنمی جوتیارانی هەرێم دەكڕنەوە – تۆڕی میدیایی خەڵک\n2020/08/10 - 5:27 PM\nبڕیارە لە ڕێگای پڕۆژەی بەبازاڕكردنی گەنمی جوتیاران کە پڕۆژەیەكی ستراتیژیە، لە قۆناغی یەكەم 500,000 پێنج سەد هەزار تۆن گەنمی جوتیاران لەلایەن كەرتی تایبەت بكڕدرێتەوە.\nوەزارەتی کشتووکاڵ و سەرچاوەکانی ئاوی حکومەتی هەرێمی کوردستان ڕایگەیاند، سبەی سێ شەممە 2020/8/11 گرێبەستی پڕۆژەی ستراتیژی بە بازاڕكردنی گەنمی جوتیاران لە وەزارەتی كشتوكاڵ و سەرچاوەكانی ئاو ئیمزا دەکرێت، بەپێی پڕۆژەی بەبازاڕكردنی گەنمی جوتیارانیش کە پڕۆژەیەكی ستراتیژیە، لە قۆناغی یەكەم 500,000 پێنج سەد هەزار تۆن گەنمی جوتیاران لەلایەن كەرتی تایبەت دەكڕدرێتەوە بەسەر پەرشتی وەزارەتی كشتوكاڵ و سەرچاوەكانی ئاو.\nئەوەشخراوەتەڕوو، بەپێی ناوەڕۆكی پڕۆژەكە، ساڵی داهاتوو 500,000 هەزار تۆن گەنمی جوتیاران دەكڕدرێتەوە و بە بازاڕ دەكرێت، لەبەرامبەردا هاوردەكردنی سەرجەم بەرهەم هاتووەكان لە گەنم وەك(ئارد بە هەموو جۆر و پلەكانی، ساوار، بروش، گەنمەكوتا …هتد) قەدەغە دەكرێت، سەرمایەی پڕۆژەكە سەدان ملیۆن دۆلارە و هەزاران هەلی كار دەڕەخسێنێت و پشكی سەرەكی هەلی كارەكان بۆ دەرچوانی بەشەكانی كشتوكاڵیە.\nپێشتر حسێن حەمەکەریم، وتەبێژی وەزارەتی کشتووکاڵ و سەرچاوەکانی ئاوی حکومەتی هەرێمی کوردستان بە(خەڵک)ی ڕاگەیاند، پڕۆژەی ستراتیژی بە بازاڕكردنی گەنمی جوتیاران پڕۆژەیەکە وەزارەت ئامادەی کردوە و لەلایەن چەند کۆمپانیایەکەوە گەنمی جووتیاران دەکڕدرێتەوە و دواتر لەپیشەسازیدا دەکرێت بەم بەرهەمانەی کە لەگەنم دروست دەکرێن.\nگەنمی جوتیارانهەرێمی كوردستانوەزارەتی كشتوكاڵ و سەرچاوەكانی ئاوی حكومەتی هەرێم


ئه‌نفال برینێكی ساڕێژ نه‌بوه30 ساڵ له چاوه‌ڕوانی هاوژینه‌كه‌یدا - Kirkuknow\nئه‌نفال برینێكی ساڕێژ نه‌بوه\n30 ساڵ له چاوه‌ڕوانی هاوژینه‌كه‌یدا\nكەركوك گوندی تۆپزاوا/نیسانی 2015/ لە ساڵیادی ئەنفالدا كەسوكاری قوربانیان داوای گۆڕی كەسوكارییان دەكەن فۆتۆ: كەركوك ناو\n“پێنج مانگ بوو شومكردبوو، هاوسەرەكەمیان ئەنفال كردوو نەمبینیەوە”، ئەمە وتەی ئەو ژنەیە كە بەئاواتی هاتنەوەی هاوسەرەكەیەوە چاوانی لێك دەنێت.\nئاوات عەلی ژنێكی تەمەن (53) ساڵە‌و دانیشتوی گەڕەكی ئیسكانی شاری كەركوكەو باسی لەوە كرد كە حەمیدی هاوسەریان ئەنفال كردووە، له‌وكاته‌ی ته‌نیا پێنج مانگ بوو هاوسه‌رگیریان كردبوو.\nپاش چەند مانگێك لەبێسەرو شوێنیبونی حەمید، كچەكەی لەدایك دەبێت‌و هەرگیز سۆزی باوكی نابینێت، “لەپاش باوكی، بەقوڕ بەسەریی‌و بەپارەی گسك فرۆشتن‌و نانكردن بۆ ماڵان كچەكەمم پێگەیاند”.\nئاوات تاساڵی (2003) متمانەی هەبووە رۆژێك هاوسەرەكەی بگه‌ڕێتەوە، بەڵام وەك خۆی دەڵێت، “ئێستا دەزانم كە ئەویش وەكو ئەو هەزاران كەسەی تر ئەنفال كراوە، بەڵام هەر بەئاواتی گەڕانەوەی ئەوەوە شەوان چاولێك دەنێم”.\nحەمید پێشمەرگە بوەو لەگەڵ هاوسەرەكەیدا لەگوندی (ناسرومیسر) ژیاون، كاتێك بەسەردان له ساڵی 1988 گەڕاونەتەوە كەركوك، هاوسەرەكەی دەستگیر كراوە، ئه‌وه‌ش دواجار بووە یەكترببینن.\nئاوات فرمێسكی چاوەكانی نەیدەهێشت چیرۆكەكەی تەواوبكات، جارجار چاوەكانی دەسڕیی و دەستی به قسه‌كردن دەكردەوە، “تەنیا خەم بۆ كچەكەم دەخۆم كە باوكی نەبینیوە و نازانێ سۆزی باوك چۆنە بۆ منداڵەكانی”.\nئەو (24) ساڵە جلوبەرگی رەش دەپۆشێت و بەخەیاڵی ئەوە رۆژی بەڕێكردووە كە رۆژێك حەمید بگەڕێتەوە و كچەكەی ببینێت چۆن گەورەبووە، “یەكێك بوو لەهاوڵاتیانەی ده‌ڵێن لە گوندەكانی شوان – باكوری كه‌ركوك- كردویانەتە ژێر گڵەوە”.\nپڕۆسەی ئەنفال له 14ی نیسانی 1988 لە شارە كوردییەكانی هەرێمی كوردستان دەستیپێكرد، به بڕیاری راسته‌وخۆی سه‌دام حسێن، سه‌رۆك كۆماری ئه‌وكاتی عیراق، دژ به پێكهاته‌ی كورد و به‌پێی ئاماره‌كانی حكومه‌تی هه‌رێم 182 هه‌زار منداڵ، گه‌نج و ژن‌و پیاو ئەنفالكران‌و بەزیندویی كران بەژێر خۆڵەوە. ئەنفال هەزاران هاوسەری لەیەك كرد‌و منداڵی بێ باوك كرد.\nكەركوك/مانگی ئەیلولی 2013/ وەزارەتی شەهیدان‌و كاروباری ئەنفالكراوانی حكومەتی هەرێمی كوردستان روفاتی (81) ئەنفالكراوی لە ناوچەی تۆپزاوا لە كەركوك بەخاكسپارد فۆتۆ: كەركوك ناو\nناهیدە فایەق دانیشتوی ناحیەی قەرەهەنجیرە له خۆرهه‌ڵاتی كه‌ركوك و یەكێكە لەو كەسانەی لەشاڵاوی ئەنفالدا رزگار بووە، بەڵام هاوسەرەكەیی و سێ برای ئەنفالكراون‌و كوڕو كچێكی لەزینداندا گیانیانلەدەستداوە.\nكاتێك شاڵاوی ئەنفال دەستیپێكردووە، ئەوان نیشتەجێی گوندی (بان گۆلی) جەباریی بون، “من‌و هاوسەرەكەم و منداڵەكانم دەسگیركراین و گوێزراینەوە بۆ زیندانی دوبز و لەوێوە هاوسەرەكەمم نەبینییەوە”، ناهیده وای وت.\nئەو باسی لەچۆنیەتی گیان لەدەستدانی كوڕو كچەكەی كردو وتی “شارۆ كچه‌كه‌م بەسكی برسییەوە لەباوەشمدا گیانی لەدەستدا‌و كوڕەكەشم نەخۆش كەوت و لەناو زینداندا ئەویشم لەدەستچوو”.\nحكومه‌تی هه‌رێمی كوردستان له دوای پێكهێنانی كابینه‌ی 2005 – 2010 ده‌ستیكرد به هێنانه‌وه‌ی روفاتی ئه‌نفالكراوان و دروستكردنی مۆنۆمێنتێك له قه‌زای چه‌مچه‌ماڵ، له 17ی نیسانی 2010 روفاتی 107 ئەنفالكراوی گەڕاندەوە بۆ ئه‌و مۆنۆمێنته و له نێویاندا روفاتی دوو منداڵەكەی ناهیده‌ی تێدابوو، ئه‌و وتی “ئێستا لەو مۆنۆمێنتە بەخاكسپێردراون”.\nئه‌مڕۆ 30 ساڵ تێده‌په‌ڕێت به‌سه‌ر تاوانی ئه‌نفالدا، به‌ڵام كه‌سوكاری ئه‌نفالكراوان ناڕازین له قه‌ره‌نه‌بوكردنه‌وه‌یان و ئاواده‌ننه‌كرانه‌وه‌ی گوند و شارۆچكه‌كانیان، هێشتا سیمای ئه‌نفال به‌ناوچه ئه‌نفالكراوه‌كانه‌وه دیاره.\nهه‌رچه‌نده حكومه‌تی هه‌رێمی كوردستان موچه‌ی مانگانه‌ی بۆ ئه‌و خێزانانه بڕیوه‌ته‌وه كه كه‌سوكارین ئه‌نفالكراون، به‌ڵام ماوه‌ی چوار ساڵه موچه‌كانیان له‌گه‌ڵ كه‌مكردنه‌وه‌ی له‌كاتی خۆیدا نادرێت، هێشتا موچه‌ی چه‌ند مانگێكی ساڵانی رابردویان وه‌رنه‌گرتوه.\n“دایكم تاگیانی لەدەستدا، چاوەڕوانی گەڕانەوەی باوكم بوو”، ئەمە وتەی یەكێكە لەو گەنجانەی تەمەنی دوو ساڵ بووە كە باوكی ئەنفال كراوە.\nتوانا ریاز كورێكی تەمەن (32) ساڵە‌و دانیشتوی گەڕەكی پەنجە عەلی شاری كەركوكە، ئەو دەڵێت “بەئاواتەوەبووم گۆڕی باوكم یان هه‌ر پێنج مامه‌كانم بزانیایە، چونكە دڵنیام ئەوان گیانیانلەدەستداوە”.\nئەو گەنجە باسی لەوەكرد كە هەموو ساڵێك له 14ی نیسان ئەوان زامەكانیان دەكولێتەوە، “ئەوكەسانەی دان بەمافەكانی كوردا نانێن بابێت سەیری گۆڕە بەكۆمەڵەكانمان بكەن و بزانن ئەنفال چی كردووە بە كورد”.


بە کەڵک وەرگرتن لە زمان لە واتای چێژ و ئازار، دۆستایەتی و دوژمنایەتی، ئەوین و قین، سەربەستی و کۆیلایەتی تێدەگەین. هەموو چەمک و تێگەیشتنێك لە زمانەوە سەرچاوە دەگرێ. بە گشتی زمان بوارێکە دونیامان بۆ واتادار دەکا. لە سەرەتای لە دایک بوونەوە وەک سیستێم لە هزری مرۆڤ دا جێگیر دەبێ و تا ئەو ڕۆژەی لە ژیانداین لە گەڵمان دەژی. هەر لە ڕێگای زمانیشەوە تێگەیشتن دێته ئاراوە. زمان ئاوێنەی باڵانوێنی کولتور و هزری ئەو نەتەوەیە کە قسەی پێدەکا. بەسەرهاتی کۆن، چیڕۆک و ئەفسانە کە هەڵگری واتا و شێوەی ژیانن هەر لە ڕێگای زمان دەگواسترێنەوە.\nبە گوێرەی ڕێکاری یۆنسکۆ لە سەردەمی ئێستادا هەر کەس شارەزای زمان و مێژووی خۆی نەبێ، نەخوێندەوارە و هەموو کەسێک دەبێ لانیکەم قۆناغەکانی سەرەتایی بە زمانی دایکی خۆی بخوێنێ. جگە لە گرینگی زمانی دایکی و ڕەهەندەکانی ئەو خاڵە دەبێتە هۆکاری گەشەی کەسایەتی و هزر لە مرۆڤدا و تواناکانی پەرەدەستێنن. کاتێک منداڵێک لە یەکەم ساڵەکانی ژیانیدا بە زمانی بێگانە بخوێنێ، تووشی سەرلێشێواوی و گرفتی گەورە دەبێ. بۆ وێنە بۆ تێگەیشتن لە هەر بابەتێک دەبێ تێبکۆشێ جارێک لە مێشکیدا وەریگێرێتە سەر زمانی خۆی و دواتر لێی تێبگا، بەڵام کاتێک خوێندنی بە زمانی زگماکی خۆی هەبێ تووشی ئەو گرفتە نابێتەوە و تەنانەت بۆ فێربوونی زمانی تریش تەنیا وشەکان فێر دەبێ چوونکە واتا و ناوەرۆک لە پێشترەوە لە مێشکی دا هەیە. لە سەردەمی ئێمەدا بە بوونی سۆشیال میدیا و فەرمانڕەوایی ناوەندەکانی هێز به سەر ئەم جەمسەرەی ژیاندا،خێرایی لەناوچوونی ئەو زمانانەی کە دەستیان بەو ناوەندانە ڕاناگا و ئەو زمانانەی کە هێزی پشتیوانیان نیە، زۆر زیاتر لەڕابردویە.\nلە ئێستادا زمانی کوردی لە دۆخێکی زۆر هەستیار دایە و مەترسی لەناوچوونی لە سەرە. جیلی ئەوڕۆی کورد بە تەواوی بێگانەیە لە گەڵ زمان و مێژووی خۆی. قسەکردن بە کوردی وەک هۆکاری شەرمەزاری و دواکەوتویی دەبینرێ. هەر بۆیەش زمان و کولتوری داگیرکەر جێی به زمانی کوردی لەق کردووە، ئەوانەش لە سۆنگەی پەروەردە بە زمانی بێگانە هاتۆتە ئاراوە. هەڵبەت لەم مژارە دا هەندێ خاڵی بەرچاو هەن کە ناکرێ نەبیندرێن:\nباش وایە لایەنە ساسیەکانی کورد پێش هەموو كارێك بۆ بەرەوسەربردنی وێژە (ئەدەبیات) نەتەوەیی تێبکۆشن بۆ ئەوەی سیاسیەکانی دەوڵەتانی دیکتاتوری زاڵ بەسەر کوردستاندا پوچەڵ بكرێتەوە. بە داخەوە زۆر جار دەبینین كە ئەدەبیاتی سیاسی داگیرکەران به سەر گوتاری کوردی دا زاڵە و کورد بەجێی ئەوەی گوتار و ئەدەبیاتی سیاسی تایبەت به خۆی هەبێ تێدەکۆشن بە فارسی، تورکی یان عەرەبیەکی بێ گرێ و گۆڵ قسە بکەن، ئەو هۆکاره بە گشتی شوێن دانەر و کاریگەرە لە سەر تەواوی ڕەهەندەکانی ژیان.\n- نەبوونی پەروەردە به زمانی کوردی جیلی ئەڕۆ و بنەماڵەکانی گەیاندۆتە ئەو ئەنجامەی زمانی کوردی بێکەڵکە و پێویست ناکا کاتی پێوە به فیڕۆ بدەین. بیانوی ئەوەی ئێمە لە ماڵێ هەر فێری کوردی دەبین یان زمانی خۆمان پێویستی بە فێربوون نیە، هاوکاری کردنی رژیمە دیکتاتورەكانە بۆ زیاتر سڕینەوە و لە ناوبردنمان.\n- میدیای نابەرپرسیار و کادری میدیای ناشارەزا، نەبوونی هیچ مەرجێک بۆ شارەزایی لە زمانی کوردی لە میدیای کوردی دا پشت ڕاست دەکاتەوە. هەر ئەوەش بۆتە ئافەتی زمانی کوردی.\n- بوونی چوار دیالێکتیک و چوار ئەدەبیات لە زمانی کوردی دا نەک وەک دەوڵەمەندی نەبینراوە بەڵکوو بۆتە هۆکاری زیاتر لێک دوور کەوتنەوەی کوردانی کوردستان و زۆر جار گاڵتە بە یەک کردن.\nهەر بۆیە زۆر گرینگە ئاوڕدانەوەیەکی خێرامان هەبێ بۆ زمانی کوردی. وەک پڕۆژەیەکی نیشتمانی لێی بڕوانین و کار بکەین بۆ بوژانەوەی بەرفراوانی زمانمان وەک دەوڵەمەندی ببینین.\nڕێکه‌وت: 2021-02-21 07:57:41\nTITLE/زمان یەکەمین وگرینگترین هۆی پێوەندی مرۆڤە\nزمان ** یەکەمین ** زمان یەکەمین ** وگرینگترین ** زمان وگرینگترین ** یەکەمین وگرینگترین ** زمان یەکەمین وگرینگترین ** هۆی ** زمان هۆی ** یەکەمین هۆی ** زمان یەکەمین هۆی ** وگرینگترین هۆی ** زمان وگرینگترین هۆی ** یەکەمین وگرینگترین هۆی ** زمان یەکەمین وگرینگترین هۆی ** پێوەندی ** زمان پێوەندی ** یەکەمین پێوەندی ** زمان یەکەمین پێوەندی ** وگرینگترین پێوەندی ** زمان وگرینگترین پێوەندی ** یەکەمین وگرینگترین پێوەندی ** زمان یەکەمین وگرینگترین پێوەندی ** هۆی پێوەندی ** زمان هۆی پێوەندی ** یەکەمین هۆی پێوەندی ** زمان یەکەمین هۆی پێوەندی ** وگرینگترین هۆی پێوەندی ** زمان وگرینگترین هۆی پێوەندی ** یەکەمین وگرینگترین هۆی پێوەندی ** زمان یەکەمین وگرینگترین هۆی پێوەندی ** مرۆڤە ** زمان مرۆڤە ** یەکەمین مرۆڤە ** زمان یەکەمین مرۆڤە ** وگرینگترین مرۆڤە ** زمان وگرینگترین مرۆڤە ** یەکەمین وگرینگترین مرۆڤە ** زمان یەکەمین وگرینگترین مرۆڤە ** هۆی مرۆڤە ** زمان هۆی مرۆڤە ** یەکەمین هۆی مرۆڤە ** زمان یەکەمین هۆی مرۆڤە ** وگرینگترین هۆی مرۆڤە ** زمان وگرینگترین هۆی مرۆڤە ** یەکەمین وگرینگترین هۆی مرۆڤە ** زمان یەکەمین وگرینگترین هۆی مرۆڤە ** پێوەندی مرۆڤە ** زمان پێوەندی مرۆڤە ** یەکەمین پێوەندی مرۆڤە ** زمان یەکەمین پێوەندی مرۆڤە ** وگرینگترین پێوەندی مرۆڤە ** زمان وگرینگترین پێوەندی مرۆڤە ** یەکەمین وگرینگترین پێوەندی مرۆڤە ** زمان یەکەمین وگرینگترین پێوەندی مرۆڤە ** هۆی پێوەندی مرۆڤە ** زمان هۆی پێوەندی مرۆڤە ** یەکەمین هۆی پێوەندی مرۆڤە ** زمان یەکەمین هۆی پێوەندی مرۆڤە ** وگرینگترین هۆی پێوەندی مرۆڤە ** زمان وگرینگترین هۆی پێوەندی مرۆڤە ** یەکەمین وگرینگترین هۆی پێوەندی مرۆڤە ** زمان یەکەمین وگرینگترین هۆی پێوەندی مرۆڤە **


ده‌ستگیركردنى چه‌ند داواكراوێك له‌میان ئۆپراسیۆنێكى سه‌پاندنى ئاسایش له‌كه‌حلا » پێگەی تۆڕی میدیای عێراقی\nده‌ستگیركردنى چه‌ند داواكراوێك له‌میان ئۆپراسیۆنێكى سه‌پاندنى ئاسایش له‌كه‌حلا\nهێزه ئه‌منییه‌كان له‌میان ئۆپراسیۆنه‌كانى سه‌پاندنى سه‌قامگیرى ونه‌هێشتنى چه‌كى بێ مۆڵه‌ت سێ داواكراویان له‌شارۆچكه‌ى كه‌حلا له‌پارێزگاى میسان ده‌ستگیركرد.\nشانه‌ى ڕاگه‌یاندنى ئه‌منى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"هێزێك له‌فیرقه‌ى به‌رپه‌رچدانه‌وه‌ى خێرا سێ داواكراوى به‌پێى مادده یاساییه جیاوازه‌كان ده‌ستگیركردووه وژماره‌یه‌ك چه‌كى سووك ومامناوه‌ندیشى ده‌ستبه‌سه‌ركردووه،له‌میان سێیه‌مین ڕۆژى ئۆپراسیۆنه‌كانى سه‌پاندنى ئاسایش وسه‌قامگیرى له‌كه‌حلاى پارێزگاى میسان".\nجێى ئاماژه‌پێكردنه كه‌رته‌كانى فیرقه‌ى به‌رپه‌رچدانه‌وه‌ى خێرا پێشووتر هه‌ڵمه‌تى پشكنینى شارۆچكه‌ى مه‌جه‌رى له‌پارێزگاى میسان به‌رپاكرد بۆ سه‌پاندنى یاسا.


کۆمەڵێک دیمەنی ئەو باوکانەی کە لە منداڵەکانیان خراپترن – تۆڕی میدیایی خەڵک\nکۆمەڵێک دیمەنی ئەو باوکانەی کە لە منداڵەکانیان خراپترن\n2019/09/03 - 6:51 PM\nئەمەی خوارەوە دیمەنی ئەو باوکانەیە کە لە منداڵەکانیان خراپترن و پێکەنیناوییە:\n– پاڵنێ کچم!\n– خۆتان بگرن!\n– لەبەر ئەمەیە ناتوانم باوکم لەگەڵ خۆم بەرم بۆ پارک\nئەمڕۆ ڕۆژی جیهانی باوکە!\n– باوکم لە ئاهەنگی سەری ساڵ!\nکچەکەم دەگری بۆ پاسکیلەکەی!\nلە کچەکەمان زیاتر حەزی لێیەتی\nڤیدیۆ: کچە سەماکەرێک لەسەر ستەیج و لەکاتی سەمادا گیانی لەدەستدا\nچەند وەرزشێک بۆ دەست و قاچەکانت کە گرنگە ڕۆژانە ئەنجامی بدەیت